4 Kepentingan Insurans Perjalanan ke Luar Negara

Insurans perjalanan ke luar negara atau
travel insurance
 penting untuk anda miliki bagi menjamin perlindungan dan keselamatan diri serta keluarga daripada musibah semasa anda berada di luar negara untuk bercuti atau urusan kerja. Ia secara tidak langsung menjadikan anda berasa lebih selamat dan terjamin meskipun beribu batu jauh dari rumah anda. Oleh sebab itu, anda disarankan untuk memiliki insurans perjalanan ke luar negara untuk melindungi diri anda (dan keluarga) daripada sebarang risiko yang tidak diingini semasa bercuti.

Table of Contents

Toggle

Ada Risiko yang Boleh Berlaku Ketika Bercuti, Ini Kepentingan Insurans Perjalanan ke Luar Negara yang Anda Perlu Tahu
1. Jatuh Sakit, Masalah Kesihatan
2. Kemalangan
3. Bawa Pulang Jenazah
4. Bencana
Insurans Perjalanan vs Insurans Perubatan: Adakah Anda Perlu Miliki Kedua-duanya?

Ada Risiko yang Boleh Berlaku Ketika Bercuti, Ini Kepentingan Insurans Perjalanan ke Luar Negara yang Anda Perlu Tahu

Semua orang semestinya pernah memikirkan soal keselamatan dan kesihatan diri ketika memulakan perjalanan ke luar negara tidak kira sama ada untuk urusan kerja atau
 percutian
. Tiada sesiapa pun yang inginkan percutian bertukar tragedi atau berlaku kemalangan semasa percutian.

Meskipun pada asasnya tiada sesiapa yang menginginkan perkara buruk berlaku terutamanya ketika melancong di luar negara, ia merupakan sesuatu yang tidak boleh dikawal. Oleh sebab itu, anda perlu mempertimbangkan risiko-risiko yang boleh berlaku seperti berikut bagi membantu anda merancang percutian anda dengan lebih baik.

1. Jatuh Sakit, Masalah Kesihatan

Perkara yang paling membimbangkan ketika bercuti di luar negara adalah apabila berlakunya kes kecemasan seperti jatuh sakit, kemalangan atau kematian. Lebih memburukkan keadaan, kes kecemasan ini melibatkan
kos perubatan
 dan rawatan yang tinggi. Situasi ini sama seperti yang berlaku kepada warga Malaysia yang bercuti di Arizona sebelum ini.

Salah seorang ahli keluarga tersebut dimasukkan ke hospital secara tiba-tiba disebabkan oleh masalah kesihatan dan tidak mampu membayar bil perubatan yang dianggarkan mencecah sehingga RM800,000. Ini semestinya menjadi kesukaran kepada ahli keluarga untuk melunaskan bayaran tersebut dalam masa yang singkat.

Oleh sebab itu, persediaan awal perlu dilakukan sebelum anda mula bercuti untuk mengelakkan anda daripada berdepan situasi sebegini. Sekiranya anda mengambil
travel
 insurans
, ia sekurang-kurangnya dapat membantu anda bersedia dengan sebarang kemungkinan yang mungkin berlaku terutamanya dari sudut kos.

Pengalaman-pengalaman sebegini mungkin boleh terjadi kepada anda. Sebagai contoh, anda keracunan makanan yang memerlukan anda mendapat rawatan beberapa hari di hospital. Sekiranya anda tidak dilindungi oleh mana-mana pelan perlindungan insurans perjalanan ke luar negara, sudah semestinya ia akan memeningkan anda apabila memikirkan kos rawatan yang mungkin menelan belanja ribuan ringgit.

2. Kemalangan

Walaupun secara hakikatnya perancangan telah dibuat dengan teliti sebelum bercuti atau melancong ke luar negara, risiko dan musibah seperti kemalangan semasa melancong semestinya sesuatu perkara yang tidak dapat dielakkan. Dengan
perlindungan takaful
 atau insurans, ia dapat membantu anda sekiranya berlaku yang tidak diingini sepanjang tempoh percutian.

Selain dapat meminimumkan kadar risiko yang mungkin dihadapi, anda atau waris juga akan menerima pampasan sekiranya berlaku kematian atau kecederaan pada diri dan keluarga. Malah, kos rawatan perubatan juga akan dibayar oleh syarikat insurans bergantung pada terma dan syarat yang dinyatakan dalam polisi.

Berbeza dengan kos rawatan perubatan di Malaysia yang disubsidi oleh kerajaan, kos rawatan di luar negara semestinya menelan belanja dan kos yang lebih mahal. Oleh sebab itu, lebih baik beringat sebelum anda terkena.

3. Bawa Pulang Jenazah

Ramai yang memilih untuk tidak mengambil
perlindungan insurans
 kerana menganggap musibah tidak mungkin berlaku kepada diri atau keluarga semasa bercuti. Meskipun begitu, persediaan untuk menghadapi sebarang kemungkinan sebegini ketika bercuti tidak boleh dipandang ringan.

Banyak kemungkinan risiko yang boleh berlaku seperti perkara-perkara berkaitan masalah kesihatan (
serangan sakit jantung
, cirit-birit, demam dan sebagainya) atau dalam kes terburuk mengakibatkan kematian akibat kemalangan jalan raya dan sebagainya. Kita sememangnya tidak mengetahui bila ajal akan menjemput – sekiranya anda meninggal dunia di luar negara, ia melibatkan prosedur bawa pulang jenazah yang rumit dan boleh menelan belanja sehingga puluhan ribu ringgit.

Oleh sebab itu, anda disarankan untuk mengambil perlindungan insurans perjalanan ke luar negara sebagai langkah berjaga-jaga untuk mengelakkan kejadian yang tidak diingini seperti kematian atau kemalangan ini memberi bebanan kepada waris dari sudut kos rawatan dan kos bawa pulang jenazah.

4. Bencana

Bencana alam seperti kejadian
 banjir
, gempa bumi, tsunami, letusan gunung berapi, ribut taufan dan sebagainya merupakan insiden yang boleh disifatkan berlaku di luar jangkaan. Insiden-insiden sebegini berisiko menyebabkan anda terperangkap di negara luar selama berhari-hari atau dalam senario yang lebih buruk mungkin memakan masa berminggu-minggu bergantung pada situasi bencana.

Situasi-situasi sebegini secara tidak langsung akan meningkatkan kos dan perbelanjaan anda di luar negara seperti kos penginapan, makan minum dan pengangkutan. Sekiranya anda dilindungi oleh
travel insurance
, anda boleh membuat
tuntutan daripada syarikat insurans
. Sekurang-kurangnya anda tidak perlu mengeluarkan wang
simpanan Tabung Haji
 untuk menanggung kos tambahan luar jangka ini sementara anda pulang ke tanah air.

Insurans Perjalanan vs Insurans Perubatan: Adakah Anda Perlu Miliki Kedua-duanya?

Ramai yang tertanya-tanya sama ada insurans perjalanan ke luar negara masih diperlukan jika sudah memiliki
insurans perubatan
. Secara asasnya, insuran perjalanan dan insurans perubatan (
medical card
) menawarkan kelebihan-kelebihan yang tersendiri. Meskipun insurans atau
takaful perubatan
 turut menawarkan manfaat perlindungan luar negara, namun ia hanyalah perlindungan asas sahaja.

Insurans perjalanan ke luar negara menawarkan lebih banyak perlindungan daripada risiko-risiko yang mungkin berlaku ketika di luar negara. Dalam erti kata mudah, insurans perjalanan ke luar negara melindungi diri anda dan keluarga terhadap kemalangan, kerugian (kehilangan) dan gangguan yang berlaku semasa bercuti seperti:

Kemalangan diri
;

Belanja perubatan di hospital;

Kehilangan bagasi, barang-barang peribadi seperti wang atau
 kad bank hilang
;

Kehilangan pasport;

Bagasi lewat tiba atau kelewatan penerbangan;

Penghantaran pulang jenazah;

Kelebihan-kelebihan lain tertakluk pada polisi insurans anda.

Namun begitu, ini tidak bermaksud anda boleh mengabaikan aspek penjagaan barangan dan keselamatan diri ketika bercuti. Ambil tindakan pencegahan yang sewajarnya untuk melindungi diri anda, keluarga dan barangan bagi mengelakkan berlaku perkara-perkara yang tidak diingini.

Secara asasnya, insurans perjalanan ke luar negara bukanlah satu bentuk
pelaburan
 namun sebaliknya merupakan suatu pembiayaan risiko. Ini bermaksud, jika tiada insiden atau sebarang musibah berlaku ke atas diri anda semasa anda sedang bercuti, wang anda tidak akan dikembalikan.

Oleh sebab itu, anda disarankan untuk membaca dan memahami kandungan dalam polisi sebelum anda membeli
perlindungan insurans
 untuk mengelakkan timbul salah faham atau apa-apa masalah lain sewaktu membuat tuntutan pampasan.

Selain itu, jika anda mempunyai sebarang pertanyaan mengenai
travel insurance
, layari laman web Qoala untuk info lanjut. Qoala merupakan platform insurans terbaik di Malaysia yang menyediakan rangkaian
 insurance
 perjalanan terbaik
 daripada beberapa syarikat insurans di Malaysia dengan jaminan proses yang mudah, cepat dan selamat.

Kongsi:


5 Sebab Perlu Beli Insurans Perjalanan ke Luar Negara

Selain jadual perjalanan, lokasi yang ingin dilawati dan penginapan, ada perkara penting yang perlu anda pertimbangkan sebelum
travel
 ke luar negara iaitu insurans perjalanan. Meskipun ia nampak remeh, kebanyakan percutian yang dirancang tidak selalunya berjalan lancar seperti yang dirancang. Ada kemungkinan berlaku situasi luar kawalan seperti penerbangan dibatalkan, bagasi hilang, sakit teruk atau paling membimbangkan
 kemalangan
 semasa berada di luar negara.

Table of Contents

Toggle

5 Kepentingan Insurans Perjalanan Wajib Tahu untuk Cuti dengan Tenang
1. Penerbangan Tertunda
2. Beg Bagasi Hilang, Lewat Sampai
3. Kecemasan Perubatan
4. Dokumen Penting, Duit atau Pasport Hilang
5. Pembatalan Secara Tiba-tiba
Cara Pilih Pelan Insurans Perjalanan Terbaik dan Komprehensif

5 Kepentingan Insurans Perjalanan Wajib Tahu untuk Cuti dengan Tenang

Apa maksud insurans perjalanan atau
travel insurance
? Insurans perjalanan ialah polisi insurans yang menawarkan pampasan kewangan sekiranya berlaku peristiwa yang tidak dijangka yang berkemungkinan boleh mempengaruhi pelan percutian anda seperti kemalangan dan sebagainya. Artikel ini akan membantu anda memahami aspek penting berkaitan insuran perjalanan ke luar negara untuk mengelakkan percutian idaman anda bersama keluarga atau rakan-rakan menjadi tidak seperti yang diimpikan.

1. Penerbangan Tertunda

Kebanyakan daripada anda mungkin pernah berdepan situasi penerbangan tertunda atau
 flight delay
 semasa bercuti. Walaupun ia merupakan sesuatu situasi yang biasa, ia bukanlah pengalaman percutian yang diinginkan. Jika anda memiliki insurans perjalanan ke luar negara, anda layak mendapat pampasan sekiranya berlaku kelewatan dalam jadual penerbangan disebabkan oleh masalah tertentu seperti isu mekanikal, penyelenggaraan pesawat atau faktor cuaca.

Sesetengah syarikat insurans menawarkan
proses tuntutan insurans
 secara automatik bagi memudahkan urusan. Meskipun pampasan yang mungkin diterima tidak setimpal dengan masa yang terbuang, ia sekurang-kurangnya dapat menampung kos perbelanjaan tambahan yang digunakan untuk membeli makanan, buku dan sebagainya semasa dalam tempoh menunggu.

Namun begitu, jika anda terlepas
 flight
 disebab kesilapan atau kecuaian sendiri, ia tidak tertakluk dalam perlindungan insurans perjalanan anda. Anda disarankan untuk merancang perjalanan anda dengan baik untuk mengelakkan anda berdepan situasi sebegini.

2. Beg Bagasi Hilang, Lewat Sampai

Proses menunggu bagasi selepas perjalanan jauh yang memakan masa yang lama boleh menambahkan penat anda. Ia menjadi semakin menjengkelkan lebih-lebih lagi jika anda menyedari beg bagasi anda hilang atau sampai lewat tidak seperti yang direncanakan. Meskipun kebarangkalian situasi sebegini berlaku amat tipis, ia tidak bermaksud anda perlu menidakkan kebarangkalian masalah ini boleh berlaku.

Meskipun secara asasnya anda boleh
claim
 bag bagasi hilang atau lewat sampai daripada syarikat penerbangan, ini tidak bermaksud anda tidak perlu mendapatkan insuran perjalanan ke luar negara. Ini kerana, proses tuntutan daripada syarikat penerbangan biasanya memakan masa yang lama dan proses tuntutan yang perlu dilakukan tidak semudah proses tuntutan dengan
syarikat insurans
.

Oleh sebab itu, anda perlu mendapatkan insurans perjalanan. Sekurang-kurangnya, ia dapat meminimumkan impak kepada anda sekiranya bagasi anda rosak, hilang atau lewat sampai.

3. Kecemasan Perubatan

Situasi kecemasan seperti
kemalangan kereta
, jatuh sakit secara tiba-tiba merupakan perkara yang ingin dielakkan semasa bercuti. Perbelanjaan berkaitan perubatan di luar negara selalunya lebih tinggi berbanding dalam negara. Dengan memiliki insurans perjalanan, ia sedikit sebanyak boleh menampung sebarang kos rawatan di luar negara seperti kos konsultasi, yuran bilik, caj diagnostik dan sebarang perbelanjaan lain yang timbul akibat kemasukan ke hospital.

Selain itu, sekiranya anda ditakdirkan untuk meninggal dunia ketika berada di luar negara, pelan perlindungan insurans perjalanan membolehkan ahli keluarga anda untuk membuat tuntutan khairat kematian dengan mudah tanpa proses yang rumit. Anda mungkin sedia maklum bahawa proses bawa pulang jenazah ke tanah air bukanlah senang – ia melibatkan proses yang sedikit rumit dan boleh memakan kos yang tinggi.

Dengan adanya insuran melancong luar negara, ia boleh memudahkan urusan keluarga anda membuat tuntutan sekiranya berlaku kematian.

Insuran Perjalanan vs Insurans Perubatan

Mungkin anda berpendapat yang anda tidak lagi perlu membeli polisi perlindungan tambahan seperti insurans perjalanan sebelum melancong ke luar negara sekiranya sudah memiliki
insurans perubatan
 atau
medical card
 peribadi. Secara asasnya, insurans perubatan dan insurans perjalanan merupakan dua perkara yang berbeza.

Walaupun insurans peribadi melindungi beberapa aspek seperti tuntutan khairat kematian, kecederaan dan sebagainya, ia tidak merangkumi beberapa aspek lain atau risiko berkaitan perjalanan anda seperti kehilangan bagasi, penerbangan terbatal atau berlaku kemalangan di tempat melancong.

Dalam erti kata lain,
insurans perubatan
 hanya melindungi anda sekiranya berlaku kecemasan kesihatan di dalam negara. Insurans perjalanan pula bertindak sebagai perlindungan tambahan sekiranya berlaku sebarang risiko seperti kemalangan atau kecederaan sepanjang anda berada di luar negara yang memerlukan rawatan di hospital.

4. Dokumen Penting, Duit atau Pasport Hilang

Malang tidak berbau. Meskipun sudah berhati-hati dan langkah berjaga-jaga telah diambil, ada potensi insiden kecurian atau kehilangan barangan peribadi seperti telefon bimbit,
kad kredit
 atau debit, wang atau dalam kes paling buruk, pasport anda terutamanya di kawasan tumpuan pelancong. Situasi-situasi sebegini boleh berlaku sama ada berpunca daripada kecuaian seperti tersalah letak, tertinggal atau dicuri oleh penyeluk saku.

Dengan memiliki insurans perjalanan, kerugian akibat situasi sebegini boleh diminimumkan. Meskipun insurans perjalanan tidak menjamin keselamatan barang yang anda miliki 100 peratus, ia sekurang-kurangnya boleh mengurangkan risiko kerugian sekiranya barangan hilang atau dicuri. Bagi kes kehilangan pasport misalnya, polisi insurans perjalanan boleh membantu anda dari segi kewangan semasa dalam proses mendapatkan permit perjalanan sementara, menampung sebarang kerugian (yang mungkin berlaku) sekali gus menjamin perjalanan pulang anda ke tanah air dengan selamat.

Biasanya, kos-kos seperti kos pengangkutan ke pejabat kedutaan, kos panggilan telefon ke negara asal, pencetakan sebarang dokumen penting termasuk penginapan sepanjang proses mendapatkan permit sementara sehingga selesai akan ditanggung oleh syarikat insurans. Tetapi perlu diingat, syarikat insurans berhak untuk menolak tuntutan apabila kejadian barang hilang berlaku disebabkan kecuaian sendiri.

Sebagai contoh, insurans perjalanan tidak akan menerima tuntutan sekiranya telefon bimbit anda hilang kerana anda tertinggal di atas meja di restoran lalu diambil oleh orang lain. Ini bermaksud, dengan adanya insurans perjalanan bukan bermakna anda boleh bersikap sambil lewa.

Langkah Mudah Jika Pasport Hilang Semasa Melancong di Luar Negara

Berikut langkah-langkah yang perlu diambil sekiranya anda berdepan situasi pasport hilang dan ingin mendapatkan permit perjalanan sementara untuk pulang ke tanah air:

 Laporkan insiden kepada pihak polis serta-merta;

Pergi ke Kedutaan Malaysia yang berhampiran dan buat permohonan mendapatkan permit perjalanan sementara;

Dokumen-dokumen seperti sijil kelahiran, laporan polis, kad pengenalan merupakan antara dokumen yang mungkin diperlukan;

Biasanya, proses mendapatkan permit ini biasanya memakan masa selama tiga sehingga lima hari. Ini bermaksud, anda perlu menyambung tempoh penginapan anda sementara menunggu permit siap;

Setelah selesai, anda boleh pulang ke tanah air. Segera gantikan pasport baru untuk mengelakkan sebarang masalah lain setelah tiba di tanah air.

5. Pembatalan Secara Tiba-tiba

Merancang perjalanan dan terpaksa membatalkannya pada saat akhir atas faktor-faktor tertentu boleh menyebabkan kekecewaan dan anda perlu menanggung semua kerugian melainkan anda telah dilindungi dengan insurans perjalanan. Sebagai contoh, jika rakan perjalanan anda atau anda tiba-tiba jatuh sakit pada hari perjalanan, anda mungkin layak mendapat bayaran balik untuk semua perbelanjaan yang telah anda keluarkan untuk menempah tiket penerbangan dan tempahan hotel.

Cara Pilih Pelan Insurans Perjalanan Terbaik dan Komprehensif

Banyak perkara yang perlu dipertimbangkan sebelum membeli insuran perjalanan ke luar negara yang sesuai dengan keperluan dan bajet anda. Berikut beberapa faktor yang perlu dititikberatkan sebelum beli insurans perjalanan:

Bandingkan polisi dan ambil perlindungan yang diperlukan sesuai dengan bajet anda;

Fahami
istilah insurans
 dalam polisi insurans dengan teliti untuk mengelakkan salah faham – sesetengah syarikat insurans menawarkan polisi perlindungan yang berbeza bergantung pada polisi syarikat;

Pastikan syarikat insurans yang dipilih mempunyai rangkaian kerjasama asing di luar negara yang baik. Ini bagi memudahkan bantuan diberikan sekiranya berlaku apa-apa perkara atau situasi tidak diingini;

Pilih syarikat insurans yang menawarkan atau menyediakan khidmat bantuan kecemasan 24/7. Ini kerana, kemalangan atau situasi luar jangka boleh berlaku pada bila-bila masa;

Kenal pasti perkara-perkara yang termasuk dalam perlindungan dan boleh dituntut. Ini penting supaya tidak berlaku perselisihan faham yang merugikan anda.

Elakkan percutian yang dirancang menjadi pengalaman pahit yang sukar dilupakan. Anda disarankan untuk mendapatkan insurans perjalanan bagi mengelakkan kemalangan atau kecelakaan semasa berada di luar negara menjadi mimpi buruk bagi anda.

Selain itu, sekiranya anda sedang mencari
insurans terbaik online
, layari laman web Qoala untuk info lanjut. Qoala menyediakan rangkaian insurans daripada
insurans kereta
,
insurans motor
 dan
insurans kesihatan
 dan insurans nyawa daripada pelbagai
syarikat insurans terbaik di Malaysia
. Dengan hanya beberapa langkah mudah, anda boleh beli atau
renew
 insurans
 yang sesuai mengikut keperluan dan bajet anda.

Kongsi:


Lindungi Perniagaan Anda dengan Insurans Perniagaan

Dah nama pun bisnes, mestilah ada risiko, betul tak? Keberanian mengambil risiko adalah salah satu aspek yang paling penting dalam perniagaan. Namun, ada risiko yang boleh mendatangkan keburukan. Tapi, risiko ini boleh dikawal dengan insurans perniagaan. Qoala hari ini akan berkongsikan mengenai perlindungan yang harus dipertimbangkan oleh bisnes-bisnes owner tidak mengira saiz perniagaan.

Ada beza di antara pemilik bisnes yang berani mengambil risiko dengan pemilik bisnes yang bijak menguruskan risiko bisnesnya. Setiap keputusan yang dibuat dalam bisnes adalah sebuah pelaburan yang mempunyai risiko. Salah percaturan, maka rugilah kita.

Di Malaysia, jumlah perniagaan start up menunjukkan trend peningkatan. Walaupun ramai yang telah menceburi bidang perniagaan, tak ramai yang tahu mengenai insurans perniagaan dan kenapa pentingnya terhadap syarikat. Selain diri, keluarga, kereta dan rumah, bisnes anda juga memerlukan perlindungan insurans.

Sayang betul perniagaan yang kita bina dari titik peluh sendiri, siang malam membangunkan perniagaan, boleh lenyap dalam sekelip mata dek kerana sebuah kejadian yang luar daripada jangkaan kita. Untung rugi adalah adat permainan dalam perniagaan. Tapi, yang menjadi rugi besar di sini adalah kerugian masa yang telah kita laburkan dalam membina perniagaan. Ada yang makan bertahun-tahun lamanya untuk menstabilkan perniagaan dan rapuh begitu saja kerana tiada perlindungan.

Table of Contents

Toggle

Objektif Utama Insurans Perniagaan
Sebab-sebab Kenapa Bisnes Owner Perlu Ada Insurans
Melindungi Syarikat daripada Bencana Alam
Melindungi Syarikat daripada Kebakaran
Melindungi Syarikat daripada Kes Pecah Masuk
Memberi Perlindungan daripada Kemalangan dan Kecacatan
Memberikan Ketenangan Fikiran
Penghantaran Barang Tertangguh
Perlindungan Penyakit Berjangkit
Jaminan Kesetiaan Pekerja
Pencerobohan Data
Jenis-jenis Insurans Perniagaan
Insurans Harta
Insurans Liabiliti
Insurans Auto Komersial
Insurans Pampasan Pekerja
Insurans Liabiliti Professional
Insurans Gangguan Perniagaan
Pengangkutan Insurans Liabiliti Bahan Berbahaya (HAZMAT)
Insurans Pelanggaran Data

Objektif Utama Insurans Perniagaan

Ramai usahawan terutamanya daripada bisnes start up tidak mengambil berat mengenai risiko-risiko yang boleh dihadapi syarikat mereka. Sebagai contoh risiko dibadai bencana seperti banjir atau ribut, kemalangan seperti kebakaran yang boleh membuatkan pemilik perniagaan berputih mata setelah segala yang diusahakan berlalu begitu sahaja.

Objektif utama mendapatkan perlindungan perniagaan adalah bagi memastikan musibah atau dugaan yang melanda tidak mengakibatkan bisnes ditutup keseluruhannya dan pampasan daripada insurans boleh digunakan untuk membina semula perniagaan selepas dibadai musibah.

Sebab-sebab Kenapa Bisnes Owner Perlu Ada Insurans

Bisnes owner yang bijak pasti memastikan syarikat mempunyai
akaun bank yang khusus untuk perniagaan
 dan juga memastikan syarikatnya dilindungi insurans perniagaan daripada kejadian-kejadian yang tidak diingini. Apa dia kejadian yang tidak diingini tu? Di bawah adalah senarai sebab-sebab kenapa pemilik perniagaan perlu memiliki perlindungan insurans untuk melindungi perniagaan:

Melindungi Syarikat daripada Bencana Alam

Antara bencana alam yang sering melanda negara secara konsisten adalah banjir. Jangan ingat certain-certain negeri sahaja yang terkena banjir teruk seperti
 banjir terburuk
 yang berlaku di pantai timur negara.

Bandar-bandar utama seperti Kuala Lumpur turut boleh terkena banjir iaitu banjir kilat. Jika andamemiliki syarikat di lokasi-lokasi yang berisiko tinggi untuk dilanda banjir, ada ke simpanan yang mencukupi untuk kos-kos pembaikan?

Banjir yang datang bukan saja membawa air. Ia turut membawa segala jenis kekotoran seperti selut dan lumpur. Pejabat yang dilanda banjir sudah pasti memerlukan kos pembersihan. Bagaimana pula dengan segala alat-alat elektronik?

Kebanyakkan bisnis sekarang menggunakan iMac, Macbook dan pelbagai lagi alat-alat elektronik yang mahal. Sudah pasti alat-alat elektronik ini akan musnah dan rosak apabila ditelenggami air. Ini belum cerita pasal stok produk, barangan perabot pejabat, fail-fail yang penting yang turut musnah disebabkan banjir.

Yang ini baru banjir, belum lagi ribut, tanah runtuh, atau pun gempa bumi. Tambah-tambah lagi jika kawasan perniagaan anda adalah kawasan yang sering berlaku bencana alam.

Di sinilah peranan penting memiliki insurans perlindungan. Ia bertujuan untuk melindungi harta benda kepunyaan syarikat. Pampasan yang diterima boleh membantu pemilik perniagaan untuk bangkit lebih cepat dalam membaiki dan membina semula perniagaan tersebut.

Melindungi Syarikat daripada Kebakaran

Bayangkan anda sebagai pemilik perniagaan tiba-tiba dapat panggilan di tengah malam pemberitahuan yang syarikat anda sedang terbakar? Boleh speechless dibuatnya. Iyalah, mestilah kita terfikir macam mana nak recover balik jika segala modal yang ada telah dilaburkan untuk membeli stok dagangan. Kalau ada simpanan syarikat, boleh lah guna. Tapi bagaimana kalau tak ada simpanan syarikat?

Kebakaran jarang berlaku, tapi ianya tidak mustahil untuk berlaku. Ingat, malang tidak berbau. Pelbagai perkara yang boleh mengakibatkan kebakaran. Kebakaran yang berlaku boleh jadi disebabkan lintar pintas dan bermacam-macam lagi.

Api yang membara boleh memusnahkan segala harta benda dengan sekelip mata. Apabila perniagaan memiliki perlindungan insurans, pampasan daripada insurans mampu membantu meminimakan kerosakan dan kerugian yang berlaku.

Melindungi Syarikat daripada Kes Pecah Masuk

Keadaan yang memaksa boleh membuatkan segelintir individu melakukan jenayah seperti mencuri atau memecah masuk. Ini kerana desakan hidup yang dilalui. Kejadian pecah masuk pejabat juga tidak kurang hebatnya.

Kecurian harta benda seperti alat-alat elektronik seperti komputer, telefon pintar, komputer bimbit dan juga wang tunai boleh mendedahkan perniagaan dalam keadaan berisiko tinggi. Tanpa insurans, kita terpaksa menggunakan wang simpanan syarikat untuk recover balik. Tapi bagaimana kalau syarikat tak ada simpanan?

Dengan memiliki insurans perniagaan, tuntutan boleh dilakukan apabila berlakunya kejadian yang tidak diingini berlaku. Tidak lah kita menjadi murung memikirkan macam mana nak recover balik, betul tak?

Memberi Perlindungan daripada Kemalangan dan Kecacatan

Untuk pengetahuan anda, kakitangan syarikat adalah aset bisnes juga. Sebab itulah kita kena sediakan perlindungan untuk mereka. Ini kerana staff-staff juga boleh berisiko untuk mengalami kemalangan di tempat kerja dan mereka juga berisiko tinggi untuk jatuh sakit sehingga memerlukan rawatan perubatan yang tinggi. Ketiadaan staf boleh membantutkan operasi perniagaan kita.

Bukan itu saja, dengan menyediakan pelan perlindungan insurans bagi staff, staff boleh bertambah bermotivasi untuk bekerja dengan lebih baik kerana rasa dihargai oleh majikan.

Memberikan Ketenangan Fikiran

Menjadi seorang pemilik perniagaan bukan satu perkara yang mudah. Banyak perkara yang perlu diteliti. Dari segi pengurusan staf, memperbaharui produk, kewangan, pelaburan dan banyak lagi. Semuanya perlu difikir.

Dengan adanya insurans perniagaan, ia boleh menyediakan dan mewujudkan perasaan tenang dalam diri seseorang pemilik perniagaan. Ini kerana, kini pemilik perniagaan sedar yang syarikatnya sedang dilindungi insurans sekiranya perkara yang tidak ingini berlaku dan boleh membantutkan perkembangan syarikat. Pengurusan syarikat juga boleh menjadi lancar.

Penghantaran Barang Tertangguh

Pemilik bisnes layak untuk menerima ganti rugi sehingga RM2, 000 sekiranya berlaku kelewatan dalam penghantaran barang daripada pembekal lebih daripada 24 jam yang disebabkan oleh kemalangan kenderaan.

Situasi ini boleh dilihat seperti lori pembekal telur yang sepatutnya sampai di lokasi perniagaan pada pukul 5 pagi namun tertangguh disebabkan lori tersebut mengalami kemalangan seperti hilang kawalan akibat jalan yang licin. Jika pemilik syarikat tidak mempunyai sebarang insurans, kerugian besar boleh berlaku.

Mana tidaknya, produk tak dapat, duit telah dibazirkan dan operasi perniagaan tidak dapat berlaku dengan baik. Dengan memiliki insurans, sekurang-kurangnya ia dapat meringankan beban dan meminimalkan kerugian yang anda miliki. Tidak lah menjadi seperti kata pepatah, bagai jatuh ditimpa tangga.

Perlindungan Penyakit Berjangkit

Dunia kini penuh dengan penyakit berjangkit. Sesiapa sahaja boleh dijangkiti penyakit berjangkit termasuklah pemilik syarikat dan pekerja-pekerjanya. Apabila pemilik syarikat dan staff jatuh sakit, prestasi syarikat boleh terjejas. Ini kerana operasi perniagaan tidak dapat berlaku seperti biasa.

Dengan adanya insurans perniagaan, ia boleh melindungi diri dari segi kos apabila dimasukkan ke hospital dan pemulihan apa-apa penyakit yang diklasifikasikan sebagai wabak atau pandemik oleh Pertubuhan Kesihatan Sedunia (WHO).

Jaminan Kesetiaan Pekerja

Setiap syarikat mahukan kesetiaan pekerja. Ia adalah nilai yang mahal. Kesetiaan pekerja boleh dinilai apabila pekerja tidak sabotaj perniagaan dengan melakukan penipuan. Tapi, kejadian ini boleh berlaku.

Sudah tentu ia mendatangkan rugi kepada syarikat. Namun begitu, dengan adanya perlindungan insurans perniagaan, pemilik syarikat boleh memohon ganti rugi terhadap kehilangan wang ringgit atau harta benda yang disebabkan oleh pekerja itu tadi.

Pencerobohan Data

Ingat, data adalah salah satu aset syarikat. Data juga adalah sebuah privasi. Dunia kini semakin maju, dan apabila kebanyakkan perniagaan bergantung kepada teknologi, risiko digodam menjadi kerisauan nombor satu.

Kebanyakkan perniagaan juga tidak mempunyai sistem keselamatan siber yang kuat. Disebabkan itu, mereka terdedah dengan kes-kes pencerobohan data, ransomware dan pelbagai lagi serangan siber.

Jenis-jenis Insurans Perniagaan

Ada pelbagai jenis insurans perniagaan yang setiap usahawan tidak kira lah usahawan yang mempunyai syarikat berskala besar atau kecil perlu timbangkan. Berikut adalah senarai jenis-jenis insurans yang boleh melindungi perniagaan:

Insurans Harta

Polisi insurans harta perniagaan berperanan sebagai pelindung kepada harta benda dalam perniagaan. Pemilik perniagaan boleh menuntut ganti rugi sekiranya berlaku kerugian dari segi harta benda.

Polisi ini turuk melindungi perabot pejabat, komputer, inventori perniagaan dan barang-barang yang lain yang boleh membantutkan pergerakkan syarikat sekiranya barang tersebut tiada.

Ada pelbagai polisi insurans harta yang juga menyediakan perbelanjaan untuk melindungi perniagaan daripada kerosakan dan kerugian hasil daripada kejadian-kejadian yang tidak diingini seperti kebakaran dan wang yang diperlukan untuk terus mengendalikan perniagaan sehingga kerosakan dari kerugian itu diperbaiki.

Insurans Liabiliti

Sebagai bisnes owner, kita terdedah dengan sebarang dakwaan khususnya dakwaan yang dibuat oleh pengguna sekirannya produk atau perkhidmatan perniagaan memberi kemudaratan kepada pengguna.

Misal kata anda adalah seorang pemilik bisnes yang mengeluarkan produk makanan. Sekiranya seorang pembeli produk makanan tersebut jatuh sakit seperti keracunan makanan selepas memakan produk makanan tersebut, pemilik perniagaan boleh menggunakan insurans liabiliti ini untuk membayar ganti rugi.

Selain itu, ia juga boleh digunakan untuk kos guaman sekiranya pemilik pernigaan disaman. Polisi ini turut boleh membantu pemilik perniagaan untuk membayar kos perubatan pengguna terbabit.

Insurans Auto Komersial

Sesetengah syarikat mempunyai kenderaan mereka yang tersendiri yang digunakan untuk perniagaan. Sebarang kenderaan yang digunakan untuk tujuan perniaaan boleh dilindungi dengan pelan perlindungan insurans auto komersial.

Sebarang kejadian yang tidak dijangka boleh mengganggu operasi perniagaan. Pelan insurans auto komersial ini dapat melindungi kenderaan komersial perniagaan apabila berlaku kemalangan, kerosakan akibat kebakaran atau kecurian.

Ia juga memberi perlindungan bagi kematian, kecederaan atau kerosakan harta benda pihak ketiga yang berpunca daripada kenderaan komersial syarikat.

Insurans Pampasan Pekerja

Insurans pampasan pekerja dapat menyediakan perlindungan kepada majikan apabila sebarang pampasan perlu dibayar di bawah Undang-undang Pampasan Pekerja di Malaysia.

Pampasan ini perlu dibayar sekiranya pekerja mengalami kecederaan yang berpunca daripada kemalangan atau penyakit daripada atau semasa bekerja dengan majikan.

Sekiranya pekerja tersebut meninggal dunia, faedah pampasan akan diberi kepada keluarga pekerja. Walau bagaimanapun, polisi ini mempunyai beberapa pengecualian.

Ia tidak melindungi sesetengah kerugian seperti sebarang kecederaan akibat rusuhan dan juga mana-mana kakitangan yang tidak dianggap sebagai pekerja di bawah undang-undang negara.

Insurans Liabiliti Professional

Jika perniagaan berbentuk perkhidmatan profesional seperti konsultan professional, membuat cadangan, merekabentuk produk, dan sebagainya, syarikat tersebut boleh didakwa sekiranya didapati memberi konsultan atau nasihat yang salah sehingga mengakibatkan kemudaratan kepada orang lain.

Syarikat tersebut terdedah dengan risiko disaman. Tindakan undang-undang ini boleh memakan masa dan tekanan. Dasar insurans liabiliti profesional boleh membantu melegakan beban ini sekiranya ia berlaku.

Sama ada penasihat bertanggungjawab secara sah atau tidak, insurans akan mengimbangi kos menanggapi tuntutan undang-undang.

Insurans Gangguan Perniagaan

Menjadi tanggungjawab seorang pemilik perniagaan untuk mengekalkan dan meningkatkan keuntungan perniagaan. Di sinilah peranan insurans gangguan perniagaan.

Insurans gangguan perniagaan sering dijumpai sebagai perlindungan termasuk polisi pemilik perniagaan, polisi pakej komersial, atau polisi insurans harta komersial yang direka untuk membayar kos perbelanjaan perniagaan apabila operasi perniagaan terpaksa diberhentikan sementara atas sebab kerosakan harta benda yang berpunca daripada kejadian-kejadian yang tidak disangkakan.

Insurans gangguan perniagaan membayar untuk perkara-perkara seperti hilang pendapatan, sewa dan utiliti, pergerakkan ke lokasi sementara, perbelanjaan tambahan (iklan, kos sampingan yang berkaitan dengan pembaikan, pengiklanan, penempatan semula, perbelanjaan (gaji, sewa, insurans kesihatan, dan lain-lain).

Walau bagaimanapun, terdapat beberapa pengecualian yang tidak dilindungi dan memerlukan pemilik perniagaan untuk menambah perlindungan pada polisi seperti gempa bumi, kecurian, vandalisme, kaca kerosakan, gangguan utiliti, dan sebagainya.

Pengangkutan Insurans Liabiliti Bahan Berbahaya (HAZMAT)

Insurans HAZMAT ini meliputi pengangkutan bahan berbahaya oleh trak, kapal terbang, bot mahu pun kereta api. Polisi ini merangkumi liabiliti untuk memuatkan / memunggah kargo, liputan transit, pembersihan pencemaran tapak dan pencemaran yang berterusan yang disebabkan oleh tumpahan bahan berbahaya. Insurans HAZMAT adalah keperluan undang-undang bagi pengangkut bahan berbahaya.

Insurans Pelanggaran Data

Kecurian data bukan lagi perkara yang jarang kita dengar. Malah, penggodam kini mempunyai sebuah team khas dengan strategi yang teknikal bagi mencuri dan menggodam data-data pelanggan yang kita ada. Bagi yang tak tahu, data pengguna adalah aset syarikat. Pemilik syarikat disyorkan untuk memiliki insurans pelanggaran data bagi melindungi daripada berlakunya liabiliti undang-undang.

Memiliki perniagaan adalah satu perkara yang sangat mengkagumkan. Namun, perniagaannya juga datang dengan risiko-risiko yang kita tak dapat elakkan. Jangan disebabkan risiko-risiko ini, ia membantutkan impian anda untuk mempunyai perniagaan idaman. Risiko-risiko ini boleh dikawal dengan pemilikan insurans perniagaan.

Tidak kira sama ada dari segi manusia, teknikal atau kewangan, pemilik perniagaan boleh mengenal pasti dan menjangkakan risiko ketika membuat perancangan perniagaan. Kenal pasti risiko yang boleh menghentikan, melambatkan atau mempengaruhi keuntungan perniagaan anda.

Sebagai pemilik perniagaan, kami faham hari anda pasti sibuk dengan menguruskan keperluan syarikat demi pertumbuhan syarikat sehingga ke tahap berjaya. Tapi luangkan sedikit masa untuk menambah perlindungan terhadap syarikat. Kerana ia akan memberikan kesan yang baik pada jangka masa panjang.

Sampai disini sahaja artikel Qoala pada hari ini. Jika anda mencari insurans kereta dengan harga yang berpatutan, boleh klik
LINK
ini. Semoga bermanfaat!

Kongsi:


Fakta Sebenar Tentang Insurans Perubatan Anda Perlu Tahu

Ramai dalam kalangan masyarakat di Malaysia tidak menjadikan insurans perubatan sebagai keutamaan. Malah, ada segelintir yang masih tidak menyedari kepentingan memiliki insurans kesihatan meskipun mereka sedar kos perubatan terutamanya di hospital swasta semakin meningkat saban hari. Ada yang berpendapat duit dalam
tabung
 atau
simpanan
 di bank sudah memadai untuk nikmati kehidupan yang baik di hari tua kelak.

Table of Contents

Toggle

7 Sebab Insurans Perubatan atau Insurans Kesihatan Penting kepada Individu
1. Kos Perubatan Semakin Meningkat
2. Manfaat Cukai Pendapatan: Layak Dapat Potongan Cukai
3. Perubahan Gaya Hidup
4. Tempoh Menunggu di Hospital Kerajaan
5. Purata Jangka Hayat Penduduk Meningkat
6. Perlindungan Lebih Komprehensif
7. Insurans Perubatan Beri Manfaat Tambahan
Insurans Kesihatan: Adakah Ia Suatu Keperluan atau Kehendak?

7 Sebab Insurans Perubatan atau Insurans Kesihatan Penting kepada Individu

Namun sebenarnya, memiliki simpanan sahaja tidak mencukupi lebih-lebih lagi jika ada kecemasan atau situasi luar jangka seperti masalah kesihatan yang memerlukan belanja rawatan yang tinggi. Anda perlu memiliki insurans perubatan bagi membantu menampung perbelanjaan atau kerugian sekiranya anda jatuh sakit.

Malah, banyak lagi sebab-sebab lain yang memerlukan anda untuk miliki insurans atau takaful perubatan dalam hidup anda hari ini.
Bagi membantu anda memahami kelebihan insurans perubatan dengan lebih baik, berikut tujuh kepentingan insurans perubatan untuk rujukan dan panduan anda:

1. Kos Perubatan Semakin Meningkat

Malaysia dijangka akan mengalami inflasi dalam rawatan kesihatan. Ini bermakna, kos rawatan perubatan berkemungkinan akan mengalami kenaikan yang ketara (boleh mencecah dua angka) setiap tahun berbanding inflasi harga barangan pengguna (sekitar dua hingga empat peratus setahun).

Dalam erti kata lain, kos rawatan dan bil perubatan boleh menjadi lebih mahal berbanding kemampuan kewangan anda. Jika tiada simpanan kecemasan atau anda tidak merancang kewangan anda dengan baik, keadaan anda akan menjadi lebih sukar jika berlaku sebarang musibah.

Dengan memiliki insurans kesihatan, anda tidak perlu risau untuk membayar kos rawatan hospital yang mahal ini. Malah, anda juga tidak perlu menghabiskan wang simpanan yang disimpan bertahun-tahun semata-semata untuk membayar kos rawatan tinggi kerana pihak syarikat insurans akan membayar segala kos yang terlibat bagi pihak anda.

2. Manfaat Cukai Pendapatan: Layak Dapat Potongan Cukai

Secara asasnya, anda boleh menuntut
pelepasan cukai
 untuk pelbagai kategori seperti rawatan perubatan, yuran pendidikan dan insurans. Bagi kategori potongan cukai insurans kesihatan, anda boleh menuntut pengecualian cukai ke atas premium yang dibayar untuk tahun taksiran.

Ini bermaksud, pembayaran yang dibuat ke atas
premium insurans
 kesihatan melayakkan anda untuk mendapat pengecualian cukai yang secara tidak langsung dapat meringankan beban kewangan anda.
Bagi individu penjawat awam berpencen, golongan ini berhak mendapat pelepasan cukai terhad sebanyak RM7,000 untuk premium insurans nyawa atau takaful.

Manakala, individu selain penjawat awam boleh menuntut sehingga RM3,000 untuk insurans nyawa atau takaful dan RM4,000 untuk KWSP atau skim yang diluluskan seperti
Skim Persaraan Swasta
.

3. Perubahan Gaya Hidup

Gaya hidup yang tidak sihat, stress dan diet tidak seimbang boleh mendedahkan anda kepada lebih banyak masalah kesihatan. Dalam erti kata lain, perubahan serta amalan gaya hidup yang tidak sihat secara tidak langsung boleh menyumbang kepada peningkatan risiko penyakit kronik seperti kanser, buah pinggang, jantung dan penyakit-penyakit lain.

Faktor ini tidak termasuk faktor-faktor pendorong yang lain seperti pemakanan, pesekitaran, pencemaran dan lain-lain lagi.
Sebagai contoh, tabiat lepak di kedai sehingga lewat malam sambil minum teh tarik boleh menyumbang kepada risiko penyakit kencing manis.

Di Malaysia, statistik menunjukkan seramai 3.9 juta individu berumur 18 tahun dan ke atas menghidap
penyakit kencing manis
.
Oleh sebab itu, anda perlu utamakan perlindungan insurans kesihatan sekiranya anda mengamalkan gaya hidup yang membimbangkan.

Ini kerana kos rawatan untuk penyakit kronik ini sememangnya memerlukan belanja yang amat mahal.

4. Tempoh Menunggu di Hospital Kerajaan

Kos perubatan di Malaysia boleh dikatakan antara termurah kerana sebahagian besar kos telah disubsidi oleh kerajaan.
Dengan hanya perlu membayar serendah RM1, anda boleh mendapatkan rawatan di hospital kerajaan untuk pelbagai jenis penyakit.

Oleh sebab kos rawatan yang murah dan bilangan pesakit yang ramai yang memerlukan rawatan setiap hari, kebanyakan hospital dan klinik kerajaan mengalami kesesakan akibat tempoh menunggu yang lama.
Ia sekali gus menyebabkan giliran untuk menerima rawatan diutamakan kepada pesakit yang kritikal.

Di sinilah pentingnya insurans kesihatan kerana setidak-tidaknya anda masih mempunyai pilihan untuk mendapatkan rawatan di hospital swasta jika anda tidak mampu untuk menahan sakit atau menunggu giliran yang lama di hospital kerajaan.

Malah, ia juga dapat membantu anda mendapatkan rawatan dengan lebih cepat dan dalam masa sama memastikan keperluan rawatan dan penjagaan kesihatan tidak terabai.

5. Purata Jangka Hayat Penduduk Meningkat

Berdasarkan unjuran data daripada
Jabatan Perangkaan
, Malaysia dijangka akan mengalami pertambahan populasi warga emas dan akan mencapai status ‘negara tua’ atau
aged nation
 menjelang 2030.

Berdasarkan jangkaan tersebut, sebanyak 15.3 peratus daripada jumlah keseluruhan penduduk adalah individu yang berusia 60 tahun dan ke atas, atau 5.8 juta orang daripada keseluruhan 38.1 juta jumlah keseluruhan penduduk negara.

Apa kesan perkara ini kepada anda? Secara asasnya, seseorang individu akan mula mengalami kemerosotan tahap kesihatan selari dengan usia.
Apabila lanjut usia, anda memerlukan rawatan berkala sekurang-kurangnya sekali bulan untuk memastikan kesihatan anda berada dalam keadaan baik tidak kiralah daripada pusat kesihatan kerajaan ataupun swasta.

Oleh sebab itu, penting untuk anda memiliki simpanan yang mencukupi atau insurans perubatan yang boleh melindungi anda.
Tanpa perlindungan insurans perubatan, anda mungkin perlu menampung kos rawatan dan perubatan sendiri untuk tempoh yang panjang dan berkemungkinan besar perlu mengeluarkan
simpanan persaraan
 untuk membiayai kos rawatan.

6. Perlindungan Lebih Komprehensif

Jika anda mencarum insurans pada usia muda, banyak kelebihan yang boleh anda nikmati, salah satunya pelan perlindungan insurans perubatan yang lebih komprehensif. Secara asasnya,
premium untuk pelan kesihatan ditentukan mengikut
jenis insurans
 yang dipilih, umur, pekerjaan, status kesihatan semasa, status merokok dan sebagainya.

Ini bermaksud, jika premium insurans dibeli pada usia muda, anda boleh nikmati liputan perlindungan akan lebih komprehensif dan meluas serta jumlah premium yang ditawarkan adalah lebih rendah.
Berbeza sekiranya anda beli insurans pada usia lebih lewat, anda perlu membayar harga yang lebih mahal dengan liputan perlindungan yang lebih minimum.

Hal ini kerana, pihak insurans beranggapan apabila usia anda meningkat anda lebih mudah menghidapi penyakit sekali gus mendedahkan anda kepada lebih banyak risiko penyakit.
Selain itu, bagi kebanyakan syarikat insurans,
penyakit sedia ada (jika ada) juga turut akan dikecualikan daripada perlindungan insurans.

7. Insurans Perubatan Beri Manfaat Tambahan

Sebagai pencarum insurans, anda semestinya ingin mendapatkan polisi insurans dengan pelan perlindungan yang lengkap termasuk manfaat tambahan lain. Sesetengah polisi insurans menawarkan manfaat tambahan seperti perkhidmatan ambulans, penjagaan pembedahan harian, pemeriksaan kesihatan dan perbelanjaan vaksinasi di bawah insurans kesihatan bergantung pada polisi yang anda pilih.

Malah, ada juga
 syarikat insurans
 yang turut menawarkan
 income replacement
 untuk situasi-situasi tertentu seperti kemalangan dan kematian. Ini bermaksud, syarikat insurans akan membayar pampasan mengikut terma dan syarat yang dipersetujui sekiranya anda hilang upaya kekal akibat kemalangan atau meninggal dunia.

Insurans Kesihatan: Adakah Ia Suatu Keperluan atau Kehendak?

Sama seperti
renew
 insurans kenderaan
 untuk melindungi kereta anda, insurans perubatan atau
medical card
 memainkan peranan sama penting dalam melindungi diri anda. Oleh sebab itu, tiada alasan untuk anda mengabaikan kepentingan
insurans atau takaful
 perubatan.

Meskipun ia bukanlah suatu keperluan yang wajib untuk dimiliki, namun ia penting untuk melindungi anda (dari segi
kewangan
, perbelanjaan perubatan dan sebagainya) sekiranya berlaku situasi luar jangka selain memastikan masa depan yang lebih selamat.

Selain itu, sekiranya anda ingin mendapatkan
insurans kesihatan terbaik
, lawati laman web Qoala untuk info lanjut. Qoala menyediakan rangkaian produk
insurans kesihatan dan perubatan
 daripada beberapa syarikat insurans terbaik dan popular di Malaysia dengan jaminan proses yang mudah, pantas dan selamat.

Kongsi:


4 Cara Claim Insurans Rumah Banjir

Setiap kali apabila hujan lebat berlarutan dalam masa yang lama, pasti akan ada kebimbangan atau kerisauan berlakunya banjir terutamanya bagi penduduk di kawasan rendah dan berisiko tinggi. Sekiranya anda tidak memiliki polisi insurans rumah banjir atau insurans bencana alam, keadaan kewangan anda mungkin akan terkesan dengan teruk untuk menampung kos kerugian rumah banjir.
Apabila berdepan dengan situasi seperti ini, apa yang anda harus lakukan untuk memastikan anda mendapat hak pampasan? Artikel ini akan menjelaskan kepentingan insurans banjir dan cara
claim
 insurans banjir yang anda perlu tahu.

Table of Contents

Toggle

Cara Claim Insurans Sekiranya Rumah Terkesan Banjir
Cara Beli Insurans Rumah Banjir
Di Mana Anda Boleh Membuat Tuntutan Insurans Rumah Banjir?
Semua yang Anda Perlu Tahu Tentang Insurans Rumah Banjir
Kelebihan Insurans Rumah Banjir
Ciri-ciri Insurans Rumah Banjir yang Wajib Ada dalam Polisi

Cara
Claim
 Insurans Sekiranya Rumah Terkesan Banjir

Secara amnya, insurans banjir tidak termasuk dalam pakej asas
insurans rumah
 anda. Ini bermaksud, anda perlu membayar amaun tambahan untuk mendapatkan polisi insurans banjir. Biasanya, insurans asas rumah hanya melindungi  kerosakan-kerosakan yang berpunca daripada api, petir dan letupan.

Namun begitu, terdapat juga kemungkinan polisi insurans banjir sudah termasuk dalam polisi insurans rumah anda. Hal ini kerana, pihak bank juga mempunyai kepentingan yang perlu dijaga. Contohnya, sekiranya rumah anda runtuh akibat banjir, pihak bank juga akan mengalami kerugian kerana mereka yang telah memberikan pinjaman kepada anda. Katakanlah anda tidak mampu untuk bayar
loan rumah
, bank tidak akan dapat
lelong rumah
 atau mengambil hak sepenuhnya ke atas rumah tersebut sekiranya rumah anda musnah.

Untuk mendapatkan kepastian sama ada anda mempunyai insurans banjir atau tidak, anda boleh semak semula dengan pihak bank yang telah memberi
pinjaman perumahan
 kepada anda.
Jika banjir berlaku, ikuti langkah-langkah berikut untuk anda membuat tuntutan insurans banjir:

Anda perlu maklumkan kepada pihak ejen anda atau pihak insurans mengenai maklumat kerugian harta benda.

Seterusnya, anda perlu pastikan semua maklumat lengkap serta dokumen yang berkaitan termasuk gambar telah disediakan untuk diberikan kepada pihak panel insurans.

Pihak Insurans akan membuat pemeriksaan lanjut dan menentukan tahap kerugian.

Pihak panel insurans akan membantu anda membuat tuntutan mengikut jumlah perlindungan yang telah dipersetujui dalam polisi sebelum ini.

Cara Beli Insurans Rumah Banjir

Banjir merupakan satu tragedi yang berisiko mengakibatkan kerosakan yang dahsyat dan memusnahkan harta benda termasuk rumah, perabot, kereta, ternakan dan sebagainya. Anda boleh lihat sendiri di akhbar-akhbar atau media sosial yang menunjukkan kesan banjir seperti rumah tenggelam, perabot dan harta benda rosak,
kereta ditelenggami air
 dan sebagainya. Oleh sebab itu, sebagai langkah berjaga-jaga, memiliki insurans banjir ini teramatlah penting. Sekiranya anda masih belum mempunyai polisi insurans banjir, ikuti langkah-langkah berikut terlebih dahulu:

Anda boleh mencari polisi insurans rumah untuk perlindungan banjir dengan bertanyakan kepada agensi insurans atau mencari pelan insurans yang sesuai di laman web.

Untuk mengetahui kadar bayaran
 premium insurans
rumah banjir, anda boleh dapatkan khidmat ejen insurans atau anda juga boleh membuat pengiraan melalui kalkulator insurans yang disediakan di laman web syarikat insurans yang anda pilih.

Semak dan bandingkan setiap polisi insurans yang disediakan.

Anda boleh memilih pakej yang anda mahukan.

Anda disarankan untuk tidak hanya membandingkan harga semata-mata. Kenal pasti perlindungan harta benda yang ditawarkan bagi setiap polisi insurans yang disediakan. Selepas anda sudah memilih polisi
insurans rumah terbaik
 untuk anda, anda kini boleh menghela nafas lega kerana rumah anda kini dilindungi sekiranya kerugian berlaku disebabkan banjir.

Di Mana Anda Boleh Membuat Tuntutan Insurans Rumah Banjir?

Di Malaysia, terdapat pelbagai syarikat insurans yang menawarkan polisi insurans banjir. Berikut dua platform tuntutan insurans banjir yang boleh anda pertimbangkan:

Tuntutan Banjir LPPSA

Bagi penjawat awam yang mengambil skim pembiayaan di bawah LPPSA, anda juga sebenarnya boleh membuat tuntutan insurans banjir melalui panel insurans yang berdaftar dengan
skim perumahan LPPSA
 anda.
Walau bagaimanapun, bukan semua panel insurans di bawah LPPSA yang menawarkan perlindungan daripada banjir. Anda perlu menyemak polisi insurans anda bagi memastikan sama ada anda boleh membuat tuntutan atau tidak.

Secara asasnya, semua pembiayaan perumahan sektor awam di bawah LPPSA adalah dilindungi oleh Polisi Perlindungan Pemilikan Rumah Jangka Panjang (LTHO) daripada panel insurans atau takaful LPPSA yang telah dipilih oleh pelanggan semasa mengemukakan permohonan pembiayaan. Panel insurans untuk tuntutan insurans LTHO  adalah seperti berikut:

Syarikat Takaful Malaysia Am Berhad

Takaful Ikhlas General Berhad

Etiqa General Takaful & General Insurans Berhad

Zurich General Takaful Berhad

Tuntutan Banjir Melalui Syarikat Insurans Pilihan Anda

Berikut adalah antara syarikat insurans yang menawarkan polisi insurans banjir yang anda patut pertimbangkan:

Syarikat Insurans (Nama Polisi)

Perlindungan yang Ditawarkan

Etiqa

(Insurans Pemilik Rumah/Isi Rumah)

Bangunan

Isi rumah

Bangunan dan Isi rumah

Tune Protect

(Tune Protect Home Easy)

Bangunan dan Isi rumah

AXA

(SmartHome Optimum)

Bangunan

Isi rumah

Takaful Ikhlas

(IKHLAS Home Protect Takaful)

Bangunan dan Isi rumah

Zurich

(Perlindungan Rumah atau Isi rumah)

Pemilik rumah

Isi rumah

Semua yang Anda Perlu Tahu Tentang Insurans Rumah Banjir

Di Malaysia, kejadian banjir merupakan sesuatu yang kerap terjadi dan setiap kali ia berlaku, pemilik kediaman yang terkesan pasti akan mengalami kerugian yang besar. Tidak kiralah rumah anda
rumah
subsale

atau
 undercon
, insurans banjir merupakan salah satu strategi terbaik untuk melindungi kewangan anda.

Walaupun anda mungkin rasa yang kawasan rumah anda bukanlah kawasan yang berisiko terhadap bencana banjir atau tanah runtuh, anda masih disarankan untuk mendapatkan polisi insurans ini. Hal ini kerana, situasi seperti banjir berlaku di luar jangkaan dan kawalan kita sebagai manusia. Namun begitu, ada satu perkara yang andaboleh kawal iaitu cara anda menguruskan dan merancang kewangan.

Dengan memiliki insurans banjir, anda akan dapat melindungi diri anda daripada mengeluarkan kos yang besar untuk menampung kerugian. Selain itu, insurans banjir juga dapat memastikan diri anda sentiasa bersedia menghadapi sebarang potensi risiko termasuklah bencana alam ini.

Polisi insurans banjir boleh membantu anda dari segi kewangan untuk memulihkan kembali keadaan rumah anda tanpa mengeluarkan
simpanan
, berhutang atau mengharapkan bantuan daripada kerajaan atau NGO. Anda hanya perlu membuat tuntutan dan wang pampasan akan diberikan untuk membantu meringankan beban anda menanggung kos kerugian.

Kelebihan Insurans Rumah Banjir

Berikut merupakan kepentingan insurans rumah banjir yang akan membantu anda menghadapi bencana banjir:

1. Harga Mampu Milik & Melindungi Harta Anda

Walaupun anda mungkin perlu berbelanja lebih setiap bulan untuk mendapatkan polisi insurans ini, anda perlu sedar bahawa kosnya jauh lebih murah berbanding dengan kos yang anda perlu tanggung sekiranya rumah anda dilanda banjir.

Seperti yang telah dinyatakan pada awal tadi, perlindungan ini bukan hanya melindungi rumah anda, malah ia juga akan melindungi kewangan anda sendiri. Contohnya, perabot di rumah rosak disebabkan banjir, anda tidak perlu mengeluarkan semua wang sendiri di bank kerana anda boleh
claim
insurans
 dan beban anda akan dapat diringankan.

2. Bantu Anda untuk Sentiasa Bersedia

Insurans banjir merupakan cara yang bijak dan terbaik yang boleh membantu anda untuk lebih bersedia menghadapi sebarang kemungkinan terutamanya banjir. Anda tidak perlu risau mengenai kos-kos kerugian yang perlu anda tanggung kerana anda tahu polisi insurans banjir yang anda ambil boleh membantu meringankan beban kewangan anda.

Secara umumnya, banjir berlaku disebabkan hujan dan monsun. Namun begitu, banjir juga boleh berlaku disebabkan masalah sistem perparitan yang tersumbat atau tidak diselenggara dengan baik. Oleh sebab itu, jika anda beranggapan yang kawasan rumah anda tidak akan dinaiki air, anda mungkin perlu fikir semula dan pertimbangkan untuk mengambil polisi insurans banjir kerana apa-apa sahaja boleh berlaku.

Ciri-ciri Insurans Rumah Banjir yang Wajib Ada dalam Polisi

Terdapat banyak pilihan polisi insurans yang anda boleh pilih sesuai dengan keperluan anda. Untuk memastikan anda mendapat polisi insurans banjir yang terbaik, anda perlu memastikan yang polisi anda memiliki ciri-ciri yang berikut:

1. Melindungi Kerosakan Struktur Binaan Rumah

Perkara pertama yang anda perlu pastikan adalah polisi insurans anda melindungi kerosakan struktur binaan rumah seperti dinding, bumbung dan lain-lain. Walaupun rumah anda dibina dengan kukuh, arus air banjir yang deras dan kuat mampu merosakkan struktur binaan rumah anda.

 2. Melindungi Kerugian Perabot dan Barangan dalam Rumah

Pastikan perabot atau kelengkapan dalam rumah seperti perkakasan elektrik dan sebagainya turut dilindungi sebelum anda memilih polisi insurans banjir anda. Kebiasaannya, kebanyakan polisi banjir di pasaran hanya melindungi kelengkapan asas dalam rumah seperti perabot . Tetapi, ada juga sesetengah polisi insurans yang turut menawarkan perlindungan kerosakan barangan elektrik seperti mesin basuh dan peti sejuk. Walaubagaimanapun, kos hiasan atau dekorasi rumah pula tidak tertakluk pada pampasan untuk kerugian ini.

Kesimpulannya, insurans rumah banjir atau insurans bencana alam ini sangat penting untuk melindungi rumah anda. Ingat, anda telah membuat satu pelaburan yang sangat besar untuk memiliki rumah anda sekarang ini. Jadi, berbelanjalah lebih sedikit untuk mendapatkan polisi insurans rumah banjir ini demi kebaikan anda dan keluarga tersayang.

Selain itu, jika anda mempertimbangkan untuk mendapatkan
 insurans rumah terbaik
 di Malaysia, anda boleh dapatkan insurans rumah anda di Qoala! Selain
insurans rumah
, Qoala juga turut menyediakan
insurans motor
 murah dan
insurans kereta
 terbaik untuk anda.

Kongsi:


Insurans Rumah: 5 Perkara Wajib Tahu Sebelum Beli Insuran Rumah

Insurans rumah memainkan peranan penting dalam melindungi kediaman dan barangan berharga milik anda daripada sebarang kerugian atau kerosakan yang tidak dijangka. Tanpa persediaan ini, anda berkemungkinan berdepan risiko kerugian kewangan yang besar.

Table of Contents

Toggle

Apa Beza Insurans Rumah vs Insurans Pinjaman Rumah?
Apa Yang Anda Perlu Tahu Tentang Insurans Rumah di Malaysia?
1. Jenis Insurans Rumah
2. Pampasan Insurance Rumah
3. Harga Insuran Rumah
4. Insuran Rumah Terbaik: Perlindungan Tambahan
5. Semak Insurans Rumah: Insurans Rumah Terbaik
Insurans dan Takaful Kediaman: Perlindungan Kewangan untuk Pemilik dan Isi Rumah

Apa Beza Insurans Rumah vs Insurans Pinjaman Rumah?

Kebanyakan daripada anda mungkin keliru tentang insurans rumah dan
insurance loan
 rumah (atau lebih dikenali sebagai MRTA atau MLTA). Secara asasnya, ada perbezaan antara kedua-dua perlindungan insurans ini.

Insurans rumah melindungi kerugian dan kerosakan pada rumah dan aset individu dalam rumah. Insurans rumah di Malaysia terbahagi kepada tiga jenis iaitu polisi pemilik rumah, polisi isi rumah dan polisi kebakaran asas.

Bagi
insurans pinjaman perumahan
 atau insurans gadai janji pula, ia ditawarkan oleh pihak bank untuk melindungi pinjaman anda. Jika berlaku sesuatu kepada anda, insurans ini yang akan membayar semula pinjaman rumah kepada pihak bank.

Apa Yang Anda Perlu Tahu Tentang Insurans Rumah di Malaysia?

Insuran rumah berfungsi sebarang jaringan keselamatan kewangan – ia melindungi kediaman anda daripada situasi kerugian atau kerosakan yang tidak diingini. Kediaman terdedah kepada risiko seperti kebakaran, kilat, letupan, kecurian atau kerosakan akibat perbuatan khianat, paip pecah, banjir dan sebagainya.

Dengan perlindungan
insurance
 rumah
 yang sesuai, ia melindungi kewangan anda daripada risiko-risiko ini. Bagi membantu anda memilih insurans rumah terbaik untuk perlindungan optimum, berikut perkara-perkara penting berkaitan
insurance
 rumah yang anda wajib tahu.

1. Jenis Insurans Rumah

Setiap polisi insurans ini mempunyai ciri, tahap perlindungan dan kos harga insurans rumah yang berbeza. Insurans rumah
cover
 apa?
Insurans perumahan
 terdiri daripada tiga jenis iaitu polisi pemilik rumah, polisi isi rumah dan polisi kebakaran asas.

Polisi Kebakaran Asas

Polisi
insuran perumahan kebakaran
 ini menawarkan perlindungan kediaman paling asas. Ia hanya melindungi nilai bangunan dan tidak termasuk isi rumah jika berlaku kerugian atau kerosakan yang disebabkan oleh kebakaran atau kilat.

Selain itu, perlindungan polisi ini boleh diperluas dengan tambahan perlindungan lain seperti kerosakan akibat ribut, banjir atau pemendapan.

Polisi Pemilik Rumah

Polisi pemilik rumah pula memberikan perlindungan tambahan kepada kediaman anda selain perlindungan yang diberikan polisi kebakaran asas. Ia melindungi bahagian luar rumah atau struktur fizikal hartanah seperti dinding, bumbung, lekapan dan lengkapan bangunan, struktur luar dan lain-lain

Polisi
insuran rumah
 ini juga merangkumi perlindungan kerosakan yang disebabkan oleh cuaca buruk, banjir, kebakaran, paip pecah dan insiden tidak diingini lain yang boleh menjejaskan kediaman anda.

Polisi Isi Rumah

Polisi isi rumah menawarkan perlindungan ekstra kepada barangan dan peralatan yang terkandung dalam rumah anda. Jika berlaku kejadian yang boleh diinsuranskan, polisi ini melindungi barangan dan peralatan dalam rumah. Ini bermaksud, kerugian anda ini boleh dituntut dengan syarikat insurans.

Polisi ini juga boleh memberikan perlindungan tambahan kepada pemilik kediaman individu yang berdaftar sekiranya berlaku kecederaan maut.

2. Pampasan
Insurance
 Rumah

Polisi
insurance
 rumah yang anda pilih secara tidak langsung menentukan tahap dan jenis pampasan yang akan diterima. Jadi, penting untuk anda pastikan nilai polisi yang diinsuranskan merangkumi jumlah kos pembinaan semula atau penggantian isi rumah. Ada dua asas pampasan yang boleh digunakan:

Asas Pemulihan

Sekiranya berlaku insiden yang diinsuranskan, pemilik polisi akan menerima pampasan nilai penuh barangan yang rosak atau hilang.

Asas Ganti Rugi

Pemilik polisi akan menerima ganti rugi nilai barang yang hilang dengan mengambil kira
penyusutan nilai
 semasa berbanding nilai asal semasa pembelian.

3. Harga Insuran Rumah

Berapa harga insurans rumah untuk perlindungan kediaman anda? Secara asasnya, harga premium insurans perumahah bergantung sepenuhnya pada pelan polisi perlindungan yang anda ambil. Harga insurans rumah juga biasanya dipengaruhi oleh:

Jantina;

Umur pemilik hartanah;

Status kediaman
;

Nilai rumah;

Jumlah pinjaman bank; dan

Tempoh pembayaran semula.

Sama seperti
insurans kereta
 – semakin lengkap perlindungan yang dimiliki, semakin tinggi
harga premium insurans
 rumah anda. Jika anda ingin semak insurans rumah dan ketahui anggaran harga insurans rumah, anda boleh layari laman web Qoala. Anda boleh
bandingkan harga
insurance
 rumah
 dan pilih
insurance
 rumah yang sesuai dengan bajet anda.

4. Insuran Rumah Terbaik: Perlindungan Tambahan

Sebagai pemilik rumah, anda semestinya menginginkan perlindungan kediaman yang optimum.
Anda boleh pertimbangkan perlindungan tambahan insuran rumah yang bersesuaian dengan keperluan anda. Berikut antara perlindungan tambahan
insurance
 rumah yang boleh anda pertimbangkan:

Insurans Tuan Tanah

Perlindungan insurans sewa atau insurans tuan tanah melindungi anda selaku pemilik daripada kerugian pendapatan yang berlaku disebabkan oleh kejadian tertentu.

Sebagai contoh, katakan anda memiliki sebuah rumah yang disewakan kepada penyewa. Penyewa tersebut cabut lari tanpa bayar sewa, tidak bayar bil bulanan atau merosakan hartanah anda.

Insurans ini berperanan melindungi dan mengelakkan anda daripada menanggung kerugian-kerugian ini.

Perlindungan Penyelenggaraan Rumah

Polisi ini menyediakan perlindungan insurans bagi membantu menyelesaikan masalah yang berkaitan penyelenggaraan.

Ini bermaksud, jika rumah anda ada masalah bekalan elektrik (soket rosak) atau masalah gangguan air (paip bocor), insurans akan tanggung kos pembaikan dan penyelenggaraan ini.

Dengan perlindungan penyelenggaran rumah, anda tidak perlu risau lagi kerana segala kos kerugian ini akan ditanggung oleh pihak insurans tanpa menjejaskan
simpanan
 anda.

Insurans Rumah Kampung

Jika anda miliki rumah kampung, anda juga boleh pertimbangkan insuran rumah kampung ini. Sama seperti rumah-rumah yang lain, rumah kampung juga terdedah dengan risiko-risiko bahaya seperti kebakaran, tanah runtuh, banjir dan sebagainya.

Perlindungan tambahan insurans rumah kampung memberikan perlindungan daripada kerosakan akibat kebakaran dan kilat. Biasanya, insurans ini menawarkan bayaran pampasan sekali gus jika anda mengalami kerugian,
kemalangan diri
, kematian akibat kemalangan dan kos pengebumian.

Insurans Pinjaman Gadai Janji

Ramai dalam kalangan
pembeli rumah pertama
 biasanya membuat pinjaman perumahan dengan bank. Insurans pinjaman gadai janji menawarkan perlindungan tambahan untuk pembayaran pinjaman rumah sekiranya berlaku kejadian yang tidak diingini.

Ini bermaksud,
pembiayaan pinjaman rumah
 anda akan ditanggung oleh syarikat insurans sekiranya anda meninggal dunia atau tidak dapat bekerja akibat kemalangan. Insurans pinjaman rumah terbahagi kepada dua jenis:

Mortgage Reducing Term Assurance (MRTA)

Jaminan Tempoh Pengurangan Gadai Janji atau insurans rumah MRTA akan membiayai lebihan hutang jika berlaku apa-apa kepada pemegang polisi. Sebagai contoh, jika rumah anda dibeli dengan harga RM300,000. Selepas tujuh tahun, baki pinjaman rumah dianggarkan sekitar RM230,000.

Sekiranya pemegang polisi meninggal dunia atau mengalami kecacatan kekal (TPD), pihak insurans hanya akan membayar baki pinjaman sahaja iaitu RM230,000. Insurans rumah MRTT merupakan versi takaful untuk MRTA.

Mortgage Level Term Assurance (MLTA)

Jaminan Tempoh Tahap Gadai Janji atau
insurance
 MLTA rumah merujuk insurans pinjaman perumahan dengan jumlah diinsuranskan yang kekal sepanjang tempoh pelan. Ini bermaksud, jumlah perlindungan tidak berubah selama tempoh polisi.

Katakan pelan perlindungan MLTA anda bernilai RM300,000, dan baki pinjaman perumahan adalah selepas 10 tahun adalah sebanyak RM200,000. Semasa proses tuntutan, sebanyak RM200,000 akan dibayar oleh pihak insurans kepada pihak bank untuk melangsaikan hutang pinjaman.

Manakala baki selebihnya akan diberikan kepada ahli keluarga yang dinamakan sebagai benifisiari. Selari dengan perlindungan yang ditawarkan, biasanya kadar harga insurans rumah MLTA lebih tinggi berbanding MRTT. Insurans rumah MLTT merupakan versi takaful bagi
 insurance
 rumah MLTA.

Untuk ketahui lebih lanjut berkaitan insurans pinjaman perumahan ini, anda boleh rujuk artikel ini bagi membolehkan anda fahami
perbezaan MRTA dan MLTA di Malaysia
.

5. Semak Insurans Rumah: Insurans Rumah Terbaik

Untuk mendapatkan insuran rumah terbaik, anda perlu bandingkan dan semak insurans rumah daripada beberapa syarikat insurans yang menawarkan polisi ini. Setiap syarikat insurans menawarkan tahap perlindungan tertentu pada kos yang berbeza.

Di Malaysia, anda boleh pertimbangkan syarikat-syarikat insurans antaranya
insurans rumah Etiqa
 dan
insurans rumah Takaful Malaysia
.

Insurans dan Takaful Kediaman: Perlindungan Kewangan untuk Pemilik dan Isi Rumah

Insurans dan Takaful rumah menawarkan perlindungan kewangan kepada pemilik rumah dan isi rumah. Ia berperanan melindungi kandungan isi rumah dan barangan peribadi daripada kerugian atau kerosakan daripada semua risiko termasuk akibat kebakaran,
rumah banjir
, kilat, kecurian atau kemalangan lain.

Oleh sebab itu, anda disarankan untuk mendapatkan perlindungan untuk rumah dan isi rumah anda untuk ketenangan fikiran. Ini untuk mengelakkan anda daripada perlu mengeluarkan belanja sendiri untuk membiayai kerosakan dan kerugian.

Jika anda sedang merancang untuk mendapatkan
perlindungan insurans rumah
, layari laman web Qoala untuk info lanjut. Qoala merupakan
platform perbandingan dan pembaharuan insurans rumah terbaik
 di Malaysia. Anda boleh bandingkan dan pilih
harga insurans murah
 dan mampu milik yang sesuai dengan bajet dan keperluan anda.

Kongsi:


Insurans Takaful Kereta: 5 Perkara Penting Anda Perlu Tahu

Di Malaysia, pemilik kenderaan mempunyai pilihan untuk memilih insurans takaful kereta sebagai alternatif kepada
insurans kereta
 konvensional. Bagi sesetengah pemandu, insurans takaful kereta mungkin masih baru dan belum banyak diketahui. Oleh itu, artikel ini akan menjelaskan lima perkara penting yang perlu anda tahu tentang insurans takaful kereta.

Table of Contents

Toggle

Apa Yang Anda Perlu Tahu Tentang Insurans Takaful Kereta?
1. Apa Itu Insurans Takaful Kereta?
2. Beza antara takaful kereta dan insurans konvensional?
3. Jenis Takaful Kereta
4. Individu Yang Boleh Beli Takaful Kereta
5. Syarikat yang Menawarkan Insurans Takaful Kereta Terbaik
Takaful Kereta vs Insurans Konvensional: Mana Satu Patut Anda Ambil?

Apa Yang Anda Perlu Tahu Tentang Insurans Takaful Kereta?

Seperti yang anda mungkin sudah sedia maklum, insurans menawarkan perlindungan terhadap kehilangan atau kerosakan kenderaan akibat
kemalangan jalan raya
 atau kecurian, dan pemilik kenderaan perlu membuat bayaran
premium insurans
 atau kontribusi pada asas tahunan atau bulanan untuk mendapatkan perlindungan untuk kereta anda.

Untuk memahami konsep insurans takaful kereta, anda perlu fahami konsep takaful terlebih dahulu. Takaful adalah konsep insurans yang didasarkan pada hukum syariah. Ia tidak mengandungi tiga unsur yang dilarang oleh Islam iaitu riba’, gharar (ragu-ragu) dan masyir (judi).

Konsep takaful berasaskan kerjasama di mana semua risiko dikongsi atau ditanggung bersama oleh
syarikat insurans
 termasuk semua pihak yang dilindungi di bawah takaful. Takaful ditubuhkan di Malaysia sebagai alternatif kepada insurans konvensional untuk individu, terutama umat Islam yang ingin memperoleh perlindungan insurans yang mematuhi hukum syariah.

1. Apa Itu Insurans Takaful Kereta?

Insurans Takaful Kereta adalah jenis insurans yang mematuhi prinsip-prinsip Syariah dan terutamanya prinsip Mudharabah dan Tabarru’. Takaful insurans kereta melindungi pemilik kenderaan daripada menanggung kos yang besar terhadap sebarang kerosakan atau kerugian akibat kejadian-kejadian yang dinyatakan di atas. Dengan kata lain, ia bertujuan untuk melindungi pemilik kenderaan daripada kos yang besar yang mungkin terjadi.

Seperti yang telah dinyatakan di atas, takaful kereta dan insurans konvensional mempunyai fungsi yang sama dalam memberikan perlindungan kepada pemegang polisi dan
pihak ketiga
 jika berlaku kemalangan, kerosakan kenderaan dan harta benda, kebakaran atau kecurian, dan perlindungan bergantung pada jenis polisi yang dipilih.

Ciri-ciri Insurans Takaful Kereta

Terdapat tiga ciri utama insurans takaful kereta yang anda perlu tahu. Berikut adalah ciri-ciri utama yang membezakan takaful kereta dengan insurans kereta konvensional dijelaskan di bawah:

Patuh Syariah

Pematuhan kepada prinsip-prinsip syariah merupakan elemen terpenting dalam perlindungan takaful. Semua jenis perlindungan takaful harus memenuhi kepatuhan kepada undang-undang syariah dan bebas daripada unsur-unsur yang diharamkan oleh Islam, seperti faedah atau interest, perjudian, dan unsur-unsur keraguan.

Perkongsian Risiko

Dalam takaful, risiko dibahagikan di antara semua ahli takaful dan tidak ditanggung oleh satu pihak sahaja.

Polisi Tiada Tuntutan

Salah satu kelebihan perlindungan takaful adalah pemberian rebat tunai kepada pemegang polisi yang tidak membuat sebarang tuntutan sepanjang tempoh polisi. Jumlah rebat tunai bergantung kepada syarikat takaful yang memberikan perlindungan dan ia tidak tetap.

2. Beza antara takaful kereta dan insurans konvensional?

Meskipun mempunyai objektif yang sama, terdapat perbezaan antara takaful dan insurans konvensional. Perbezaan utama adalah takaful bebas daripada unsur yang dilarang dalam agama Islam seperti Riba’ (faedah), Gharar (keraguan), dan Maysir (perjudian).

Untuk panduan yang lebih jelas, berikut adalah ringkasan perbezaan antara takaful dan insurans konvensional:

Takaful Kereta

Insurans Kereta Konvensional

Perkongsian risiko oleh semua pihak di bawah perlindungan;

Risiko ditanggung sepenuhnya oleh syarikat insurans selepas pemegang polisi menjelaskan bayaran;

Berdasarkan konsep kerjasama;

Berlandaskan faktor komersial;

Mematuhi undang-undang syariah dan undang-undang kerajaan;

Tertakluk kepada akta dan undang-undang kerajaan;

Wang pemegang polisi takaful hanya boleh dilaburkan dalam pelaburan patuh syariah sahaja;

Syarikat insurans boleh melaburkan wang pemegang polisi boleh dalam semua bentuk pelaburan termasuk yang tidak patuh syariah;

Tidak ada unsur Riba’, Gharar (ragu-ragu) dan Masyir (perjudian).

Mungkin mengandungi unsur Riba’, Gharar (ragu-ragu) dan Masyir (perjudian).

3. Jenis Takaful Kereta

Takaful kereta juga mempunyai tiga
jenis polisi insurans
 seperti insurans konvensional iaitu polisi komprehensif, pihak ketiga, kebakaran dan kecurian, dan pihak ketiga.

Insurans Takaful Kereta Komprehensif

Polisi komprehensif menawarkan perlindungan yang paling menyeluruh kepada pemilik kereta, termasuk kerugian atau kerosakan harta benda sendiri, tuntutan pihak ketiga, kecederaan atau kematian yang disebabkan oleh kenderaan anda. Polisi ini diperuntukkan untuk kereta baru dan kereta yang berusia sehingga 10 tahun.

Insurans Takaful Kereta Pihak Ketiga, Kebakaran dan Kecurian

Polisi takaful kereta pihak ketiga, kebakaran dan kecurian menyediakan perlindungan untuk pemandu dari tuntutan pihak ketiga, kerosakan atau kehilangan kenderaan akibat kebakaran atau kecurian. Polisi ini lebih sesuai untuk kenderaan yang berusia 10 tahun ke atas dan kenderaan yang jarang digunakan.

Insurans Takaful Kereta Pihak Ketiga

Polisi takaful pihak ketiga adalah polisi perlindungan asas yang melindungi pihak ketiga sahaja, termasuk kerosakan atau kerugian ke atas harta benda pihak ketiga, serta kecederaan dan kematian pihak tersebut akibat kemalangan yang disebabkan oleh anda. Kerosakan pada kenderaan anda perlu dibaiki dengan menggunakan wang anda sendiri.

4. Individu Yang Boleh Beli Takaful Kereta

Walaupun takaful menawarkan perlindungan yang mematuhi prinsip syariah, ini tidak bermakna ia terhad kepada orang Islam sahaja. Mana-mana individu, termasuk yang tidak beragama Islam juga boleh mengambil perlindungan takaful.

Takaful tidak membezakan agama dan dibuka untuk semua orang yang ingin mendapatkan perlindungan insurans mengikut prinsip syariah. Oleh itu, sama ada anda beragama Islam atau tidak, anda berhak untuk membeli Takaful Kereta dan mendapatkan perlindungan daripada pelbagai risiko yang mungkin berlaku semasa memandu kenderaan anda.

Berikut adalah syarat-syarat untuk membeli takaful kereta:

Kenderaan yang hendak dipertanggungkan mestilah didaftarkan dengan Jabatan Pengangkutan Jalan (JPJ) dan sah mengikut undang-undang;

Pemilik kereta mestilah berumur 18 tahun ke atas;

Pemilik kereta mestilah mempunyai
lesen memandu
 yang sah dan masih lagi berkuat kuasa;

Permohonan takaful kereta hendaklah disertakan dengan dokumen yang diperlukan seperti borang permohonan dan sijil pendaftaran kenderaan;

5. Syarikat yang Menawarkan Insurans Takaful Kereta Terbaik

Setiap syarikat takaful kereta mempunyai kelebihan dan kekurangan tersendiri. Oleh itu, penting untuk membuat perbandingan antara syarikat-syarikat takaful tersebut sebelum membuat keputusan untuk membeli takaful kereta dari syarikat yang dipilih. Terdapat beberapa syarikat takaful kereta yang terbaik di Malaysia. Antara syarikat-syarikat tersebut ialah:

Takaful Malaysia;

Etiqa Takaful;

Zurich Takaful;

Allianz Takaful.

Takaful Kereta vs Insurans Konvensional: Mana Satu Patut Anda Ambil?

Kedua-dua takaful kereta dan insurans konvensional mempunyai kelebihan dan kelemahan masing-masing. Jika anda mencari perlindungan yang mengikut prinsip syariah, maka takaful kereta mungkin sesuai untuk anda. Namun, jika anda memilih untuk fokus pada harga yang lebih rendah atau pelbagai pilihan tambahan, maka insurans konvensional mungkin menjadi pilihan anda.

Namun, terlepas dari pilihan anda, pastikan anda memilih polisi yang memenuhi keperluan dan anggaran anda. Semak dan bandingkan pelan dari pelbagai syarikat takaful dan insurans konvensional, dan pastikan anda memahami apa yang termasuk dalam polisi sebelum membuat keputusan.

Semoga perkongsian mengenai insurans takaful kereta boleh membantu memudahkan urusan anda. Selain itu, jika anda sedang mempertimbangkan untuk r
enew insurans dan renew takaful kereta
 pada harga murah dan terbaik, layari laman web Qoala untuk maklumat lanjut.

Qoala merupakan platform perbandingan dan pembaharuan
insurans terbaik di Malaysia
 yang menawarkan perkhidmatan beli insurans yang mudah, cekap dan pantas.

Kongsi:


Panduan Lengkap Sebelum Pilih Medical Card di Malaysia

Ramai dalam kalangan rakyat Malaysia yang masih tidak tahu tentang kepentingan
 medical card
 atau kad perubatan.
Medical card
 bukan sahaja berfungsi sebagai pelan perlindungan, tetapi ia juga bertindak sebagai penyelamat terutamanya semasa anda memerlukan. Berdasarkan
laporan
, kira-kira 85 peratus penduduk di Malaysia masih lagi tidak mempunyai perlindungan takaful atau insurans yang secukupnya ketika berlaku kecemasan.

Table of Contents

Toggle

11 Perkara Tentang Medical Card atau Kad Perubatan Kena Faham Supaya Tak Tertipu
1. Limit Tahunan, Limit Seumur Hidup
2. Premium/Sumbangan
3. Perlindungan Penuh, Deduktibel atau Ko-takaful
4. Pembaharuan Terjamin atau Pembaharuan Tidak Terjamin
5. Tempoh Menunggu
6. Pengecualian
7. Hospital Panel
8. Rider atau Standalone
9. Medical Card: Pelan Individu vs Pelan Keluarga
10. Harga Bilik dan Penginapan
11. Elaun Tunai Harian
Apakah Medical Card Terbaik yang Boleh Anda Dapatkan?

11 Perkara Tentang
Medical Card
 atau Kad Perubatan Kena Faham Supaya Tak Tertipu

Jika diteliti, kos rawatan di hospital semakin lama semakin meningkat. Oleh sebab itu, pelan kad perubatan atau kad kesihatan merupakan salah satu keperluan yang perlu anda miliki kerana ia mampu memberi perlindungan dan keselesaan kepada anda dan juga keluarga anda sekiranya ditimpa musibah. Meskipun ramai yang berpendapat hospital kerajaan sudah mencukupi dan menyediakan rawatan secara percuma, ia tidaklah bermaksud anda tidak perlu mengeluarkan bayaran langsung.

Ada sesetengah rawatan di hospital kerajaan terutamanya berkaitan penyakit serius dan kronik memerlukan belanja yang agak mahal walaupun telah disubsidi. Sebelum anda membuat keputusan mengenai syarikat insurans kesihatan yang perlu dipilih, berikut 11 perkara yang perlu anda ketahui tentang kad perubatan (
medical card
):

1.
Limit
 Tahunan,
Limit
 Seumur Hidup

Sebelum pilih
medical kad
, anda perlu pertimbangkan dua perkara ini yang biasanya ditawarkan oleh syarikat insurans – had tahunan dan had seumur hidup. Kebanyakan pelan perubatan mempunyai had seumur hidup dan tahunan yang bertindak sebagai panduan bagi pemegang polisi tentang jumlah yang boleh dituntut daripada syarikat insurans.

Had Tahunan

Secara asasnya, had tahunan merujuk
 limit
 maksimum yang ditetapkan oleh pihak insurans untuk urusan berkaitan kos perubatan. Ini bermaksud, pihak insurans akan menanggung kos rawatan anda sepanjang tempoh polisi kad perubatan anda masih aktif. Oleh sebab itu, had penggunaan ini sangat penting sebelum anda pilih mana-mana kad perubatan.

Sebagai contoh, andaikan had tahunan kad perubatan anda adalah sebanyak RM100,000 setahun. Anda selalu sakit dan perlu dimasukkan ke hospital dengan lebih kerap. Had penggunaan yang ditetapkan oleh syarikat insurans ini menyebabkan tuntutan anda terhad kepada amaun yang dinyatakan dalam tahun tersebut. Ini bermaksud, anda hanya boleh menuntut sebanyak RM100,000 bagi rawatan perubatan anda.

Jika kad perubatan atau kad kesihatan tersebut sudah mencapai had yang ditetapkan atau melebih RM100,000, anda perlu tanggung sendiri kos perbelanjaan perubatan selebihnya menggunakan
simpanan
 atau gaji anda. Meskipun begitu, manfaat ini akan diperbaharui pada tahun berikutnya dan anda akan diperuntukkan manfaat sebanyak RM100,000 lagi sehingga mencapai had seumur hidup.

Anda disarankan untuk pilih
medikal kad
 dengan
 limit
 tahunan yang tinggi lebih-lebih lagi jika mengambil kira kos perubatan di Malaysia semakin meningkat saban tahun.

Had Seumur Hidup

Selain had tahunan, ambil kira juga had seumur hidup. Apa itu
limit
 seumur hidup? Had seumur hidup merujuk jumlah keseluruhan manfaat perubatan yang layak yang boleh dituntut sepanjang tempoh pelan perubatan seperti yang ditetapkan oleh syarikat insurans. Pelan perubatan akan tamat secara langsung apabila manfaat pelan yang dibayar telah mencapai had seumur hidup bagi seseorang pemegang polisi.

Sebagai contoh, kad perubatan anda mempunyai had tahunan sebanyak RM100,000 dan had seumur hidup sebanyak RM1 juta. Ini bermaksud, seseorang pemegang polisi hanya boleh membelanjakan RM100,000 setiap tahun untuk kos rawatan selama 10 tahun untuk menikmati manfaat RM1 juta tersebut. Oleh sebab itu, anda perlu pertimbangkan
limit
 seumur hidup sebelum pilih insurans terbaik untuk anda.

Jika mengambil kira kos perubatan yang meningkat pada kadar inflasi 10 hingga 12 peratus setahun, anda perlu memilih jumlah had tahunan dan had seumur hidup yang munasabah dengan kemampuan dan keperluan anda.

2. Premium/Sumbangan

Ia merujuk kepada bayaran yang dibuat oleh pemegang polisi kepada syarikat insurans atau pengendali
medical card
 takaful. Premium insurans atau sumbangan ini boleh dibayar secara bulanan, suku tahunan atau tahunan bergantung pada syarikat insurans atau pengendali takaful. Bagi sesetengah syarikat insurans, pilihan pembayaran premium secara tahunan boleh memberi penjimatan jangka panjang yang lebih baik.

3. Perlindungan Penuh, Deduktibel atau Ko-takaful

Selain itu, istilah seperti perlindungan penuh (
full coverage
), deduktibel (
deductible
) dan ko-takaful (co-takaful) juga mungkin boleh memeningkan anda. Untuk membantu anda memahami dengan lebih baik, anda boleh rujuk perkara berikut:

Perlindungan Penuh
 (Full Cover)

Pelan insurans ini menawarkan perlindungan penuh dan menyeluruh. Ini bermaksud, semua kos rawatan yang berkaitan akan ditanggung oleh syarikat insurans.

Deduktibel
 (Deductible)

Deduktibel ialah amaun tetap yang perlu dikeluarkan sendiri untuk perbelanjaan perubatan sebelum pembayaran dibuat oleh syarikat insurans perubatan anda. Sekiranya amaun deduktibel yang ditetapkan oleh syarikat insurans ialah RM300, anda perlu membayar RM300 daripada jumlah perbelanjaan perubatan di bawah perlindungan polisi anda (kecuali kos bilik dan penginapan hospital harian).

Sebagai contoh, Ali dimasukkan ke hospital dan perlu menanggung kos rawatan keseluruhan sebanyak RM20,000. Syarikat Takaful ABC mengenakan kadar deduktibel maksimum sebanyak RM500. Ini bermaksud, Ali perlu bayar sendiri sebanyak RM500 dan selebihnya akan ditanggung oleh pihak insurans sehingga had tahunan dan had seumur hidup, tertakluk pada caj-caj munasabah dan lazim.

Ko-takaful/Ko-insurans

Apa itu ko-takaful? Secara amnya, ia merujuk pada perkongsian bersama antara pemegang polisi dan syarikat takaful atau insurans. Dalam erti kata lain, anda perlu mengeluarkan wang anda sendiri untuk menanggung sebahagian daripada kos perubatan biasanya sekitar 10 peratus daripada jumlah kos rawatan perubatan, bergantung pada syarikat insurans yang anda pilih. Anda disarankan untuk merujuk panel insurans anda terlebih dahulu untuk maklumat lanjut. Namun biasanya, kos pengiraan adalah seperti contoh berikut:

Sabri dimasukkan ke hospital dan caj rawatan keseluruhan yang perlu dibayar berjumlah RM20,000. Syarikat Takaful PRS mengenakan caj ko-takaful sebanyak 10 peratus daripada jumlah keseluruhan yang perlu dibayar. Maka, Sabri perlu membayar sebanyak RM2,000, manakala lebihan kos rawatan akan ditanggung oleh pihak insurans. Ia sekali gus menyebabkan harga pelan insurans dengan ko-insurans ditawarkan jauh lebih murah berbanding harga pelan insurans tanpa ko-insurans.

4. Pembaharuan Terjamin atau Pembaharuan Tidak Terjamin

Anda mungkin tidak perasan bahawa kad perubatan perlu diperbaharui setiap tahun sama seperti anda
 renew
 insurans kereta
. Jika polisi insurans anda ada menggunakan klausa ini, berikut beberapa perkara yang anda perlu beri perhatian:

Pembaharuan Terjamin (
Guarantee Renewal
)

Syarikat insurans diwajibkan memperbaharui polisi insurans anda sekiranya anda memilih untuk meneruskan polisi dan selagi pembayaran premium dibuat tepat pada masanya. Namun begitu, ia tertakluk pada syarat-syarat tertentu seperti anda belum melebihi had tuntutan seumur hidup dan belum mencapai umur kelayakan perlindungan maksimum.

Pembaharuan Tidak Terjamin (
No Guarantee Renewal
)

Jika anda sakit kritikal atau sakit yang berisiko untuk berulang pada masa akan datang, pihak
 medical card
 takaful atau insurans berhak untuk tidak memperbaharui polisi insurans anda. Dalam erti kata lain, polisi atau sijil anda tertakluk pada kelulusan syarikat insurans atau pengendali takaful. Jika anda menghidap sakit kritikal atau sakit yang berisiko untuk berulang kembali, pihak takaful atau insurans berhak untuk tidak memperbaharui polisi sedia ada.

Jika anda ingin mendapatkan pelan perlindungan yang baharu, anda perlu memaklumkan status kesihatan semasa kepada pihak insurans. Ia sekali gus boleh menyebabkan anda dikenakan kadar
premium insurans
 atau sumbangan yang lebih mahal. Dalam sesetengah keadaan, penyakit yang dihidapi mungkin dikecualikan daripada perlindungan insurans anda.

5. Tempoh Menunggu

Kebanyakan pelan insurans perubatan tertakluk pada tempoh menunggu yang perlu dipatuhi oleh pemegang polisi. Ini bermaksud, anda tidak boleh menggunakan kad perubatan tersebut di mana-mana hospital panel atau membuat sebarang
tuntutan insurans
 untuk tempoh masa tertentu biasanya sekitar 30 hingga 120 hari dari tarikh pembelian polisi insurans. Tempoh menunggu ini bertujuan untuk memastikan anda berada dalam keadaan yang sihat tanpa sebarang penyakit-penyakit kritikal sepanjang tempoh ini.

Namun begitu, ada sesetengah syarikat insurans yang tidak menawarkan tempoh menunggu untuk jenis-jenis perlindungan tertentu seperti perlindungan terhadap kemalangan. Perlindungan terhadap kemalangan berkuat kuasa serta-merta kerana kemalangan berisiko berlaku pada bila-bila masa.

6. Pengecualian

Pengecualian ialah syarat atau keadaan khusus yang disenaraikan dalam polisi yang menggariskan situasi-situasi kesihatan tertentu yang tidak tertakluk pada perlindungan insurans. Sebagai contoh, sekiranya pemegang polisi sudah menghidap penyakit kanser, buah pinggang dan sebagainya, kos rawatan bagi penyakit tersebut tidak akan ditanggung dan akan dikecualikan oleh syarikat insurans.

7. Hospital Panel

Kad perubatan yang anda daftar mempunyai senarai hospital panel yang mengambil bahagian. Ini bermaksud, anda boleh mendapatkan rawatan di mana-mana hospital panel yang tersenarai dalam kad perubatan untuk menikmati kemudahan jaminan insurans atau takaful tersebut. Oleh sebab itu, penting untuk anda mendapatkan insurans kesihatan yang menawarkan akses kepada hospital panel yang lebih menyeluruh untuk memudahkan urusan anda sekiranya berlaku kecemasan.

8.
Rider
 atau
 Standalone

Berikut dua jenis kad perubatan yang biasa ditawarkan dalam pasaran:

Kad Perubatan
Rider

Kad perubatan atau
medikal kad
 juga boleh ditawarkan sebagai perlindungan tambahan (
rider
) kepada pelan utama (produk asas) seperti pelan insurans nyawa dan pelan berkaitan pelaburan. Bagi pelan jenis ini, manfaat perlindungan perubatan tidak boleh dibeli secara berasingan. Sebagai contoh, pemegang polisi boleh menambah perlindungan untuk penyakit kritikal di dalam polisi
insurans nyawa
 atau simpanan. Ini bermaksud, pemegang polisi akan dilindungi jika didiagnosis dengan penyakit kritikal seperti strok, kanser dan sebagainya. Dalam erti kata lain, pemegang polisi bukan sahaja akan menerima perlindungan perubatan tetapi turut menerima perlindungan nyawa dan simpanan.

Harga pelan ini biasanya lebih tinggi berbanding pelan
standalone
 kerana anda bukan sahaja membayar untuk perlindungan perubatan tetapi turut termasuk
 insurans hayat
 dan pelaburan. Kadar premium pula adalah tetap mengikut usia pemegang polisi ketika memasuki pelan pada permulaannya. Biasanya, peningkatan kecil terhadap kadar premium mungkin berlaku disebabkan oleh peningkatan inflasi perubatan.

Medical Card
Standalone

Kad perubatan
standalone
 merupakan pelan perubatan yang boleh dibeli secara berasingan tanpa apa-apa pelan tambahan lain. Ini bermaksud, anda hanya akan mendapat manfaat perlindungan perubatan sahaja tanpa sebarang perlindungan tambahan lain seperti kematian,
simpanan
 atau
pelaburan
. Kadar premium kad perubatan
standalone
 tidak tetap – harga caruman biasanya lebih murah pada peringkat awal penyertaan berbanding kadar caruman
rider
. Kadar caruman ini biasanya akan meningkat mengikut jadual umur, biasanya setiap empat hingga lima tahun. Syarikat insurans juga akan menaikkan kadar dari semasa ke semasa mengikut kenaikan kadar inflasi perubatan.

Perlindungan kad perubatan
standalone
 adalah komprehensif – ia menawarkan manfaat kos pembedahan, bilik dan penginapan hospital, elaun hospital, penyakit kritikal, kos perunding pakar dan sebagainya bergantung pada polisi. Namun secara asasnya, berikut antara tiga manfaat yang biasa diperoleh dalam kad perubatan
standalone
:

Kos Kemasukan ke Hospital dan Pembedahan

Ia termasuk segala kos yang berkaitan dengan kemasukan ke hospital, pembedahan, bilik dan penginapan, perkhidmatan ambulans, ubat-ubatan dan lain-lain.

Penyakit Kritikal

Ia merangkumi lebih 36 jenis penyakit kritikal termasuk kanser, serangan jantung, strok dan lain-lain. Anda boleh rujuk maklumat dalam polisi anda untuk maklumat lanjut berkaitan penyakit kritikal yang disenaraikan.

Rawatan Jangka Panjang

Ia berguna terutama untuk individu yang mempunyai penyakit kronik yang memerlukan rawatan dan penjagaan untuk tempoh masa yang lama seperti pesakit buah pinggang yang memerlukan rawatan dialisis berpanjangan.

9.
Medical Card
: Pelan Individu vs Pelan Keluarga

Bagi golongan ibu bapa misalnya, sudah tentu takaful ahli keluarga menjadi salah satu perbelanjaan wajib yang perlu dimasukkan dalam perancangan komitmen bulanan selain belanja
beli rumah
,
cukai jalan kenderaan,

tabung korban
 dan lain-lain lagi. Ia boleh menjadi komitmen kewangan yang agak tinggi lebih-lebih lagi jika anda mempunyai bilangan tanggungan yang ramai.

Oleh sebab itu, ramai individu yang berkeluarga memilih pelan perlindungan keluarga berbanding pelan individu. Tetapi, adakah untung mengambil pelan kad perubatan keluarga? Berikut anggaran pengiraan untuk pasangan suami isteri dan dua anak:

Pilihan A – Pelan Individu

Andaikan setiap seorang dalam keluarga dilindungi oleh pelan standard dengan anggaran harga
medical card
 sekitar RM150 seorang. Maka, kos keseluruhan yang perlu ditanggung untuk empat orang setiap bulan adalah sebanyak RM600 atau RM7,200 setahun.

Pilihan B – Pelan Keluarga

Biasanya, harga
medical card
 untuk satu pelan insurans keluarga untuk empat orang bermula pada RM350 dan ke atas bergantung pada polisi yang anda pilih. Sebagai contoh, jika kos untuk pelan keluarga adalah sebanyak RM450 sebulan (andaikan anda menambah perlindungan tambahan lain yang berkaitan), ini bermaksud anda boleh jimat sekurang-kurangnya RM150 setiap bulan atau RM1,800 setahun.

10. Harga Bilik dan Penginapan

Setiap
medical kad
 memperuntukkan amaun tertentu untuk harga bilik dan penginapan di hospital. Jika anda memilih pelan dengan harga bilik RM200, anda layak untuk mendapatkan bilik yang berharga tidak melebihi kelayakan yang ditetapkan. Jika anda ingin menginap di bilik yang lebih mahal, anda perlu menanggung sendiri lebihan bayaran tersebut.

11. Elaun Tunai Harian

Elaun ini diberikan kepada pemegang polisi mengikut jumlah hari menginap di dalam wad. Elaun ini boleh digunakan untuk menampung sebarang kos tambahan jika dimasukkan ke hospital seperti kos membayar pembantu menjaga anak di rumah atau kos ulang-alik ke hospital. Sekiranya anda
bekerja sendiri
 atau berniaga, manfaat elaun tunai ini boleh bertindak sebagai pengganti pendapatan sepanjang tempoh anda tidak bekerja kerana sakit.

Meskipun secara asasnya langganan pelan perlindungan insurans dapat melayakkan anda untuk mendapatkan
pengecualian cukai
, anda boleh memilih mana-mana pelan insurans yang boleh menjimatkan anda. Dengan lebihan wang ini, anda boleh gunakan untuk
bercuti bersama keluarga
, buat
tabung pendidikan
 untuk anak-anak atau sebagainya.

Apakah
Medical Card
 Terbaik yang Boleh Anda Dapatkan?

Bagi mendapatkan kad perubatan atau
medical kad
 terbaik di Malaysia, ia bukanlah berdasarkan faktor harga
medical card
 yang murah semata-mata. Ia perlu merangkumi keperluan dan kehendak anda, selain perlu mengambil kira kadar ekonomi dan kos perubatan semasa. Sebagai contoh, kos pintasan rawatan
sakit jantung
 di hospital swasta kini boleh mencecah sehingga RM140,000. Oleh sebab itu, pertimbangkan faktor-faktor sebegini sebelum mendapatkan kad perubatan terbaik untuk anda.

Ambil kira anggaran kos rawatan ini dalam tempoh 10 tahun akan datang sama ada ia akan semakin bertambah atau sebaliknya. Sebelum pilih insurans yang sesuai, bandingkan
insurans perubatan
 pilihan anda dengan
limit
 yang ditawarkan. Seandainya mencukupi, ia semestinya pilihan terbaik yang boleh melindungi anda jika berlaku perkara tidak diingini. Yang paling penting, pilih kad perubatan yang paling sesuai dengan keperluan dan kemampuan diri masing-masing.

Semoga tips ini dapat membantu anda memilih
medikal kad
 terbaik untuk diri anda dan juga keluarga yang tersayang. Sekiranya anda ingin mendapatkan
insurans perlindungan diri
 terbaik, lawati laman web Qoala untuk info lanjut. Qoala menyediakan rangkaian produk
insurans kesihatan dan perubatan
 daripada beberapa
syarikat insurans terbaik dan popular di Malaysia
 dengan jaminan proses yang mudah, pantas dan selamat.

Kongsi: